title: Pentti Nöyränen

text: Nöyränen teki toukokuussa 2005 vuoden mittaisen jatkosopimuksen Salamoiden kanssa, mutta hän teki ennen kauden 2005–2006 alkua kaksivuotisen SM-liigasopimuksen Espoo Bluesin kanssa. Nöyränen teki näin ollen liigadebyyttinsä kauden avausottelussa 15. syyskuuta 2005 Oulun Kärppiä vastaan. Yhteensä hänen tulokaskautensa SM-liigassa toi 48 runkosarja- ja yhdeksässä playoff-ottelussa kaksi syöttöpistettä.


title: Pentti Nöyränen

text: Toisella SM-liigakaudellaan 2006–2007 Nöyränen paransi tulokaskaudestaan sekä kiekollisia että kiekottomia otteitaan ja teki 34 runkosarjaottelussa tehot 1+3=4. Hänen liigauransa avausmaali syntyi 23. syyskuuta 2006 vieraissa ylivoimalla Helsingin IFK:ta vastaan. Maali jäi myös hänen ainoaksi maaliksi Bluesin paidassa pelatessaan. Nöyräsen kausi päättyi kuitenkin loukkaantumiseen kevätkaudella ennen runkosarjan loppua. Kaudella 2007–2008 hän pelasi yhteensä 16 Mestis-ottelun verran lainalla Salamoissa ja Kiekko-Vantaassa syksyllä 2007. Blues lainasi Nöyräsen kahden ottelun ajaksi Hämeenlinnan Pallokerhoon tammikuussa 2008. Hän palasi joukkueeseen myöhemmin tammikuun lopulla loppukauden kattavalla lainasopimuksella. Nöyräsen kanssa HPK:hon siirtyi myös Carlo Grünn. Vaihdossa Blues sai Pasi Tuomisen.


title: Pentti Nöyränen

text: Elokuussa 2008 Blues vuokrasi Nöyräsen Savonlinnan Pallokerhoon. 21 siellä pelatun ottelun jälkeen hän siirtyi marraskuussa aluksi viikon mittaisella lainasopimuksella Saimaan Palloon. Sen jälkeen Nöyräsen sopimusta jatkettiin joulutaukoon asti Miikka Jouhkimaisen ja Joni Yli-Torkon loukkaantumisten takia. Sittemmin sitä jatkettiin 17. tammikuuta asti ja lopulta kauden 2008–2009 loppuun. Nöyränen pelasi kauden aikana myös yhden ottelun lainalla Kotkan Titaaneissa. Huhtikuussa 2009 hän teki vuoden mittaisen jatkosopimuksen SaiPan kanssa. Kaudella 2009–2010 Nöyränen teki SM-liigan yhden kauden piste-ennätyksensä tehtyään 49 runkosarjaottelussa tehot 6+8=14.


title: Pentti Nöyränen

text: Kauden 2010–2011 kynnyksellä Nöyränen palasi lokakuun 2010 loppuun asti kestäneellä try-out -sopimuksella Bluesiin. Hän sai sopimuksen loppukaudeksi ja voitti SM-hopeaa keväällä 2011. Nöyränen pelasi kauden aikana myös yhden ottelun lainalla sekä Kiekko-Vantaassa että Mikkelin Jukureissa. Syyskuussa 2011 hän siirtyi Suomi-sarjajoukkue Salon Kiekkohaiden riveihin, mutta seitsemän siellä pelatun ottelun jälkeen Nöyränen siirtyi Jukureihin loppukaudeksi 2011–2012. Kaudella 2012–2013 hän nousi joukkueen varakapteeniksi ja voitti sen Mestiksen-mestaruuden, mutta Jukurit kuitenkin hävisi liigakarsinnat Tampereen Ilvekselle otteluvoitoin 4–1. Joulukuussa 2012 Nöyränen teki vuoden mittaisen jatkosopimuksen Jukureiden kanssa. Syyskuussa 2013 hän jatkoi sitä kahdella vuodella.


title: Pentti Nöyränen

text: Kaudella 2013–2014 Nöyränen teki Mestiksen yhden kauden piste-ennätyksensä tehoilla 11+6=17, mutta kevään 2014 pudotuspeleissä hän nousi isoon rooliin ja teki 19 ottelussa tehot 6+7=13. Nöyränen oli Jukureiden paras maalintekijä ja jakoi joukkueen sisäisen pistepörssin voiton Toni Jalon ja Niko Laakkosen kanssa. Kauden 2014–2015 päätteeksi hän voitti Mestiksen-mestaruuden, kuten myös seuraavan kauden 2015–2016 päätteeksi.


title: Gnu (yhtye)

text: GNU on suomalainen rockyhtye, joka on perustettu Oulussa vuonna 2002. Musiikissaan GNU yhdistelee elementtejä koko populaarimusiikin laajalta kentältä hennoista jazzsävyistä aina moderneihin päällekäyviin kitaravalleihin. Oman uniikin lisänsä yhtyeen tuotantoon antavat vokalisti Olavi Goblinin persoonalliset ja monitulkintaiset sanoitukset, jotka muodoltaan ovat lähempänä runoutta kuin normaalia rocklyriikkaa.


title: Gnu (yhtye)

text: GNU perustettiin vuonna 2002. Ensimmäisen kokoonpanon muodostivat Olavi Goblin (laulu), Sebastian Ojanmies (kitara), Kiiminki Joe (rummut) ja Tapani Kuutio (kitara). Bassot samana vuonna julkaistulle "GNUhulluus"-demoäänitteelle soitti Joe ja keikoilla nähtiin vaihtuvia tuuraajia. Basistipulaan saatiin pysyvä ratkaisu Teuvo Vision liittyttyä vahvuuteen alkuvuodesta 2003. Saman vuoden elokuussa motivaatio-ongelmien kanssa paininut Tapani Kuutio erosi yhtyeestä viikko ennen "Lumous"-demon nauhoituksia. Nelimiehinen GNU solmi levytyssopimuksen indieyhtiö Gashopperin kanssa keväällä 2004 ja kesän aikana nauhoitettiin "Auringonlaskuja"-debyytti, joka julkaistiin tammikuussa 2005. Samoihin aikoihin albumilla ja keikoilla vieraillut kosketinsoittaja Johannes Kastanja liittyi virallisesti yhtyeeseen. Vuoden loppupuolella GNU sulkeutui taas studioon ja äänitti levyn "Eksyneet etsijät", joka ilmestyi huhtikuussa 2006.


title: Hijab

text: Hijab (, 'peite') merkitsee islaminuskossa naisten "vaatimatonta pukeutumista", mikä useimmissa yhteyksissä merkitsee muiden kehon osien kuin käsien, jalkojen ja kasvojen verhoamista julkisilla paikoilla. Vastoin yleistä käsitystä hijab ei ole ainoastaan naisten pääliina "khimār" () jonka tarkoituksena on suojata hiuksia näkymästä, koska joidenkin islamin tulkintojen mukaan naisten ei tule paljastaa päätään. Hijabin merkitys islamissa on laajempi, merkiten "vaatimattomuutta", "moraalisuutta" ja "yksityisyyttä". Siksi äärimmäisyyksiin menevät esimerkit kuten afganistanilainen chadari on yhtä lailla "hijab" kuin yksinkertainen pääliina maltillisempien muslimien keskuudessa.


title: Hijab

text: Turkki on kieltänyt lailla hijabin käytön hallintorakennuksissa, kouluissa ja yliopistoissa; Euroopan ihmisoikeustuomioistuin päätti lain olevan oikeutettu 10. marraskuuta 2005 jutussa "Leyla Şahin vastaan Turkki".


title: Hijab

text: Ranskassa valtion kouluissa pääliinan käyttö on kiellettyä, kun taas Britanniassa se on kansalaisoikeus. Espanjan Kataloniassa koulu yritti kieltää hijabin käytön, mutta tuloksena oli, että Katalonian aluehallitus kumosi kiellon.


title: Hijab

text: Monissa tapauksissa myös ne naiset, jotka eivät ole islaminuskoisia, mukautuvat vaatimukseen liinan käytöstä mahdollistaakseen työnsä islamilaisissa yhteisöissä tai maissa. Käytännössä tämä tarkoittaa, että länsimaiset naispoliitikot, -toimittajat ja -virkamiehet käyttävät hiukset peittävää liinaa jopa virallisissa yhteyksissä ja julkisissa tapaamisissa.


title: Donald Hall

text: Donald Hall (20. syyskuuta 1928 – 23. kesäkuuta 2018) oli yhdysvaltalainen kirjailija, joka on tullut tunnetuksi varsinkin lukuisilla englanninkielisillä runokokoelmillaan. Hän on julkaissut myös proosaa.


title: Donald Hall

text: Hall syntyi New Havenissa Connecticutissa, Donald Andrew Hallin ja Lucy o.s. Wellsin ainoana lapsena. Hän opiskeli Phillips Exeter Academyssä, Harvardissa ja Oxfordissa. Hän palasi Yhdysvaltoihin ja tutustui Michiganin yliopistossa opettaessaan runoilija Jane Kenyoniin, jonka kanssa hän meni naimisiin vuonna 1972.


title: Donald Hall

text: Hallilta löydettiin vuonna 1989 suolistosyöpä. Leikkauksen jälkeen maksasta löydettiin etäpesäke, ja vaikka mahdollisuus elää viisi vuotta lisää oli vain yksi kolmesta, mies toipui. Hänen toivuttuaan Jane Kenyonilla kuitenkin todettiin alkuvuodesta 1994 leukemia, johon hän kuoli 22. huhtikuuta 1995.


title: Donald Hall

text: Hallin tuotannon tunnetuimman osan muodostavat hänen runokokoelmansa. Hänen kirjoittamansa ja Barbara Cooneyn kuvittama lastenkirja "Ox-Cart Man" (1979) palkittiin vuonna 1980 Caldecott-mitalilla. Kirjailija on julkaissut lisäksi muun muassa runsain mitoin esseitä.


title: Donald Hall

text: Hall palkittiin vuonna 1990/1991 Frost-mitalilla. Hän asuu Eagle Pond Farmilla, isovanhempiensa vanhassa talossa New Hampshiren Wilmotissa. Hän oli Yhdysvaltain "Poet Laureate" vuosina 2006–2007, ja hän on kuulunut Yhdysvaltain Taiteiden ja kirjallisuuden akatemiaan vuodesta 1989.


title: Tero Koskiranta

text: Tero Juhani Koskiranta (s. 18. kesäkuuta 1984 Paimio) on suomalainen jääkiekkoilija, joka pelaa Itävallan Erste Bank Eishockey Ligan unkarilaisjoukkue Fehérvár AV19:ssa. Hän on pelipaikaltaan keskushyökkääjä, mutta osaa pelata myös laidassa. Toimittaja Matias Strozyk on kuvaillut Koskirantaa Elite Prospects -sivustolla työteliääksi kahden suunnan sentteriksi, joka on ulottuva ja osaa pelata monipuolisesti eri rooleissa.


title: Tero Koskiranta

text: Koskiranta on Espoon Kiekkoseuran kasvatti. Hän pelasi myöhemmät junorivuotensa Espoo Bluesissa, jossa Koskiranta voitti A-nuorten SM-pronssia vuonna 2003. Kaudella 2003–2004 hän oli Bluesin A-nuorten kolmenneksi paras maalintekijä 12 osumallaan ja kaudella 2004–2005 joukkueen kolmanneksi paras pistemies 24 tehopisteellään. Koskiranta jakoi myös kolmella osumallaan Bluesin sisäisen maalipörssin voiton kevään 2005 pudotuspeleissä Jarkko Immosen ja Mikko Lehtosen kanssa.


title: Tero Koskiranta

text: Kaudeksi 2005–2006 Koskiranta siirtyi Mestikseen ja Kirkkonummen Salamoiden riveihin. Debyyttikausi miesten peleissä toi hänelle 41 runkosarjaottelussa tehot 5+6=11 ja viidessä playoff-ottelussa yhden syöttöpisteen. Kaudeksi 2006–2007 Koskiranta palasi 1+1-vuotisella SM-liigasopimuksella Bluesiin. Hänen tulokaskautensa toi 36 runkosarjaottelussa kaksi syöttöpistettä. Koskiranta pelasi ison osan kaudestaan kuitenkin myös lainalla Salamoissa. Kaudella 2007–2008 hän pelasi SM-liigassa 35 runkosarja- ja yhdeksässä ottelussa tehot 2+3=5. Koskirannan liigauran avausmaali syntyi 10. joulukuuta 2007 vieraissa Helsingin IFK:ta vastaan. Hän voitti kauden päätteeksi SM-hopeaa. Koskiranta pelasi taas ison osan kaudestaan lainalla Salamoissa, jossa hänelle kertyi 15 ottelua.


title: Tero Koskiranta

text: Elokuussa 2008 Koskiranta siirtyi try-outille Saimaan Palloon, jossa hän paikkasi loukkaantumisia. Koskiranta sai noin kaksi viikkoa myöhemmin vuoden mittaisen sopimuksen joukkueeseen. Hän teki kaudella 2008–2009 läpimurron SM-liigassa, ylitti häneen kohdistuneet odotukset ja oli tehoilla 18+22=40 SaiPan paras maalintekijä Shayne Toporowskin kanssa sekä toiseksi paras pistemies hänen jälkeensä. Joulukuussa 2008 joukkue käytti Koskirannan sopimuksessa olleen option ja teki vuoden mittaisen jatkosopimuksen hänen kanssaan.


title: Tero Koskiranta

text: Koskirannan kausi 2009–2010 jäi kuitenkin vain 32 runkosarjaottelun mittaiseksi, kun hän loukkasi polvensa harjoituskaudella. Koskiranta ei kaukaloihin palattuaan noussut omalle tasolleen ja teki runkosarjan aikana vain seitsemän tehopistettä. Hän pelasi kauden aikana myös yhden ottelun verran lainalla Mestis-joukkue Mikkelin Jukureissa. Tammikuussa 2010 Koskiranta teki vuoden mittaisen jatkosopimuksen SaiPan kanssa. Kausi 2010–2011 häneltä sujui taas kohtalaisen hyvin ja se toi 44 runkosarjaottelussa 21 tehopistettä. Koskirannan kauteen mahtui myös muutaman viikon mittainen poissaolo nilkkavamman takia.


title: Tero Koskiranta

text: Kaudeksi 2011–2012 Koskiranta siirtyi vuoden mittaisella ja try-outin sisältäneellä sopimuksella Pelicansiin. Hän nousi jo alkukaudesta joukkueen ykkössentteriksi Ryan Laschin ja Arttu Luttisen väliin. Koskiranta teki SM-liigan yhden kauden piste-ennätyksensä tehoilla 10+32=42, joilla hän sijoittui Pelicansin sisäisessä pistepörssissä kolmanneksi. Kevään 2012 pudotuspelien pistepörssissä Koskiranta oli kolmas tehtyään 14 pistettä 17 ottelussa. Hän voitti kauden päätteeksi SM-hopeaa.


title: Tero Koskiranta

text: Toukokuussa 2012 Koskiranta teki kaksivuotisen sopimuksen Turun Palloseuran kanssa. Marraskuussa 2014 Koskiranta jatkoi sopimustaan kahdella vuodella kauden 2015–2016 loppuun ulottuvaksi, mutta tammikuussa 2015 hän siirtyi loppukauden mittaisella lainasopimuksella Ruotsin SHL-liigan Färjestad BK:hon. Kesken kauden 2015–2016, lokakuussa 2015 TPS vuokrasi Koskirannan loppukaudeksi Vaasan Sportiin.


title: Tero Koskiranta

text: Kaudeksi 2016–2017 Koskiranta palasi vuoden mittaisella sopimuksella SaiPaan. Hän voitti SM-liigassa jääneen joukkueen sisäisen piste- ja maalipörssin tehoilla 16+14=30. Koskirannan kausi päättyi loukkaantumiseen aivan runkosarjan lopulla.


title: Tero Koskiranta

text: Koskiranta siirtyi kaudeksi 2017–2018 vuoden mittaisella sopimuksella Itävallan Erste Bank Eishockey Ligan kroatialaisjoukkue Medveščak Zagrebiin.


title: Tero Koskiranta

text: Koskiranta valittiin ensimmäisen kerran A-maajoukkueeseen keväällä 2009 ensimmäiseen MM-leiriryhmään. Hän teki ensimmäisen maaottelumaalinsa Sveitsiä vastaan neljännessä maaottelussaan 11. marraskuuta 2009. Yhteensä Koskiranta on pelannut kuusi A-maaottelua tehopistein 1+1=2.


title: Tero Koskiranta

text: Koskirannan pikkuveli Jarno pelaa KHL-joukkue SKA Pietarissa.


title: Andrea Romano

text: Andrea Romano on yhdysvaltalainen ääniohjaaja ja -roolittaja, joka on voittanut yhteensä seitsemän Daytime Emmyä.


title: Andrea Romano

text: Romano aloitti uransa näyttelijänä New Yorkissa, jossa hän esiintyi teattereissa 1970-luvun lopulla. Hän vaihtoi pian alaa muuttaessaan San Diegoon, Kalifornian osavaltioon. Uudessa kaupungissa hän työskenteli ääninäyttelijöiden agenttien apulaisena noin viiden vuoden ajan, kunnes Romano siirtyi työskentelemään vuonna 1984 Hanna-Barberalla ääniroolittajaksi sarjoissa, kuten "Pink Panther and Sons", "Snorkkelit", "Challenge of the GoBots", "The Flintstone Kids" ja "A Pup Named Scooby-Doo". Hänelle tarjottiin myös paikkaa "Turtles – mutanttikilpikonnat" sarjan ääniohjaajana, mutta Romano kieltäytyi tarjouksesta Hanna-Barberan vuoksi, joka ei katsonut hyvällä mikäli Romano olisi työskennellyt lakon aikana kahdessa eri yhtiössä.


title: Andrea Romano

text: Romano siirtyi Walt Disney Television Animationille, joka etsi uutta ääniohjaajaa "Ankronikka" piirrettyyn, jota esitettiin vuosina 1987–1990. Sarjan myötä Romano ryhtyi työskentelemään ääniroolittajan ohella myös ääniohjaajana ja sai tarjouksen Warner Bros. Animationilta, joka pyysi häntä aluksi ääniohjaajaksi "Tiny Toonsiin". Sarjan jälkeen Romano on työskennellyt Warner Brosille sarjoissa, kuten "Animaaniset, Batman, Bittipää, Teen Titans" ja "Justice League Unlimited". Romano on toiminut ääniroolittaja ja ääniohjaajana myös animaatioelokuvissa, kuten "Maa aikojen alussa 4, Batman ja Pakkasherra, " ja "".


title: Andrea Romano

text: Romano jatkoi työskentelyä Warner Brosilla ja sai samalla vuonna 2004 tarjouksen työskennellä Nickelodeon Animation Studiosille ääniohjaamaan "Avataria". Sarjan jälkeen hän päätyi myös ääniohjaamaan "Paavo Pesusientä" vuosina 2007–2011. Sittemmin Romanolle tarjottiin "Teenage Mutant Ninja Turtles" sarjan ääniohjaajan paikkaan.


title: Taskumatit

text: Taskumatit on oululainen lastenmusiikkiyhtye. Idea lastenmusiikkiorkesterista syntyi kysynnän kautta vuonna 1995. Aluksi yhtye toimi nelimiehisenä, jolloin siinä soittivat Pasi Aikio (mm. Electric Blue Peggy Sue and the Revolutionions from Mars, Rastas, The Blaster Master), Antti Annunen (mm. Radiopuhelimet), Ismo Autioniemi (mm. EBPSATRFM, The Blaster Master) ja Jallu Junnilainen (mm. EBPSATRFM), mutta kokoonpano muuttui myöhemmin duoksi, jossa soittivat ja lauloivat Aikio ja Annunen. 2000-luvulla yhtyeeseen liittyivät Mikko Alanne sekä Kari Miettunen, ja Taskumatit julkaisivat ensimmäisen levynsä vuonna 2006. Levyllä vierailee sopraano Helena Juntunen. Toisen levynsä yhtye julkaisi vuonna 2010. Yhtye keikkailee päiväkodeissa ja erilaisissa tilaisuuksissa, lähinnä Oulussa ja sen ympäristössä.


title: Jaana Jokinen

text: Jaana Jokinen (o.s. Sundberg; s. 2. huhtikuuta 1983 Riihimäki) on suomalainen huippujudoka, joka on lopettanut uransa ja vuoden 2018 alusta Judoliiton valmennuspäällikkö. Kilpailu-urallaan Jokinen (nimellä Sundberg) edusti Riihimäen Judoseuraa, ja hänen valmentajanaan toimi riihimäkeläinen Jukka-Pekka Jokinen. Jokinen hallitsi Suomessa painoluokkaansa (naiset alle 52 kg) vuodesta 2003 lähtien. Jokinen asuu Lahdessa ja on naimisissa toisen suomalaisen huippujudokan Valtteri Jokisen kanssa. Koulutukseltaan Jokinen on liiketalouden tradenomi, ja hän on toiminut aliupseerina Urheilukoulussa.


title: Jaana Jokinen

text: Jokinen aloitti judon 11-vuotiaana vuonna 1994. Ensimmäisiin ikäluokkansa arvokisoihin hän osallistui vuonna 1998 Maailman Nuorten Olympiapäivillä. Vuonna 2001 hän loukkasi polven eturistisiteen, ja seurasi lyhyt kilpailutauko. Keväällä 2005 Jokinen voitti ensimmäisen aikuisten maailmancupmitalinsa Moskovasta tultuaan kolmanneksi. Vuonna 2005 hän oli EM-kilpailuissa viides ja alle 23-vuotiaiden EM-kilpailuissa kolmas. Seuraavan vuoden kotikisoissa tuloksena oli yhdeksäs sija. Vuoden 2007 keväällä alkoivat Pekingin olympiakarsinnat, joista Jokinen tavoitteli ranking-sijoitusta viiden eurooppalaisen naisjudokan joukkoon sarjassa alle 52 kg. Jokinen jäi lopulta ilman olympiapaikkaa sijoittuen karsinnassa sijalle 8.


title: Jaana Jokinen

text: Pekingin karsintojen jälkeen Jokinen kävi olkapääleikkauksen ja teki paluu kilpatatameille keväälle 2009. Kuntoutuminen oli sujunut hyvin, sillä Jokinen otteli kevään 2009 EM-kilpailuissa pronssiotteluun asti, jossa kärsi viiden pisteen tappion Alankomaiden Kitty Bravikille. Syksyn 2009 MM-kisojen 16. sijan jälkeen edessä oli taas uusi olkapääleikkaus ja pitkä kuntoutusjakso. Keväällä 2010 Jokinen teki uuden paluun juuri Lontoon olympiakarsintojen alkaessa. Hän voitti lokakuussa Rotterdamin Grand Prix -kilpailun. Istanbulin EM-kilpailuissa 2011 hän sijoittui viidenneksi hävittyään pronssiottelussa Britannian Sophie Coxille. Hän ei lunastanut olympiapaikkaa varsinaisista karsinnoista, mutta selviytyi Lontoon olympialaisiin kansainvälisen judoliiton myönnettyä hänelle rankinglistan perusteella viimeisen kisapaikan.


title: Jaana Jokinen

text: Jokinen putosi Lontoon olympialaisissa ensimmäisellä kierroksella hävittyään Albaniaa edustaneelle Majlinda Kelmendille ipponilla. Seuraavana vuonna hän voitti Grand Slam -kilpailut Bakussa ja Moskovassa. Rio de Janeiron MM-kilpailuissa 2013 hän sijoittui viidenneksi hävittyään pronssiottelussa Japanin Yuki Hashimotolle. Hän voitti Grand Prix -kilpailun Tbilisissä 2015 ja oli viides EM-kilpailuissa 2016.


title: Jaana Jokinen

text: Jokinen aloitti järjestelmällisen harjoitteluohjelmaan pohjautuvan harjoittelun noin 15-vuotiaana. Sitä ennen harrastuksiin kuuluivat jalkapallo ja laskettelu. Jokisen harjoitusohjelmaan on kuulunut judon lisäksi muun muassa juoksu, melonta, pyöräily, seinäkiipeily, jooga ja pilates.


The Best of Dire Straits & Mark Knopfler: Private Investigations on vuonna 2005 julkaistu kokoelma-albumi, joka sisältää sekä Dire Straits -rockyhtyeen että sen kitaristi-laulajan Mark Knopflerin suurimmat hitit.


title: The Best of Dire Straits & Mark Knopfler: Private Investigations

text: Kokoelmasta julkaistiin kolme eri versiota:Albumi nousi Britannian albumilistan sijalle 20.


text: Kaikki kappaleet ovat Mark Knopflerin käsialaa, ellei toisin mainita.


title: Ryan Keller

text: Ryan Keller (s. 6. tammikuuta 1984 Saskatoon, Kanada) on kanadalainen jääkiekkoilija.


title: Ryan Keller

text: Keller teki Pohjois-Amerikan juniorisarja WHL:ssä Saskatoon Blades -joukkueessa 257 ottelussa tehopisteet 120+117=237. Ammattilaissarjoissa Kellerin ura alkoi kaudella 2005–2006, jolloin hän pelasi AHL:n Grand Rapids Griffinsissä. Kauden 2006–2007 Keller pelasi sekä Grand Rapidsissä että Syracuse Crunchin joukkueessa AHL:ssä, ja vakiinnutti paikkansa liigassa. Yhteensä hän pelasi 60 ottelua AHL:ssä.


title: Ryan Keller

text: Keller palkattiin loppukesästä 2007 Espoon Bluesiin paikkaamaan aiemmin sopimuksen tehnyttä Kevin Doellia, joka lopulta jäi Pohjois-Amerikkaan. Keller voitti Suomessa heti ensimmäisellä kaudella SM-hopeaa Bluesin riveissä. Hänet valittiin SM-liigan kuukauden pelaajaksi marraskuussa 2008, jolloin hän teki pisteet 7+7, ja oli SM-liigan paras pistemies ja maalintekijä. Yhteensä Keller teki kauden aikana 44 pistettä, ja oli Bluesin paras maalintekijä 22 osumallaan. Toisella kaudellaan Bluesissa Keller teki 55 pistettä. Kauden jälkeen hän teki sopimuksen NHL-seura Ottawa Senatorsin kanssa.


title: Ryan Keller

text: Kaudella 2009–2010 Keller pääsi pelaamaan kuusi ottelua NHL:ssä. Seuraavalla kaudella hän oli voittamassa AHL:n mestaruutta, Calder Cupia, Ottawan farmijoukkueessa Binghamton Senatorsissa. Keller teki 23 pudotuspeliottelussa pisteet 10+15 ja viimeisteli mestaruuden ratkaisseen maalin kuudennessa finaaliottelussa. Kauden jälkeen Keller siirtyi Edmonton Oilersiin, kun hän teki joukkueen kanssa vuoden sopimuksen. Keller pelasi kauden 2011–2012 Oilersin farmiseurassa Oklahoma City Baronsissa, jonka paras pistemies ja toiseksi paras maalintekijä hän oli. Lisäksi hänet valittiin pelaamaan AHL:n tähdistöotteluun. Hän solmi kauden jälkeen kaksivuotisen sopimuksen Sveitsin pääsarjan HC Servette Genèveen.


title: Alkyoneus

text: Alkyoneus () oli kreikkalaisessa mytologiassa gigantti, Gaian ja Uranoksen jälkeläinen. Hän oli kuolematon niin kauan kuin hän pysytteli Pallenessa; maassa, jossa hän oli syntynyt.


title: Alkyoneus

text: Gigantomakhian aikana, kun gigantit yrittivät hyökätä Olympos-vuorelle, Herakles ampui Alkyoneusta nuolillaan, mutta joka kerta, kun gigantti kaatui maahan, hän sai uutta voimaa äidiltään (Gaia, "maa"), ja nousi täydessä kunnossa uudelleen ylös. Pallas Athenen neuvosta Herakles tarttui Alkyoneukseen ja raahasi tämän pois kotimaastaan, jolloin tämä kuoli.


title: Alkyoneus

text: Alkyoneuksen tyttäret heittäytyivät mereen suruissaan isänsä kohtalosta, jolloin Amfitrite pelasti heidän henkensä ja muutti heidät kuningaskalastajiksi, joita kutsuttiin alkyonideiksi heidän isänsä mukaan.


title: Kari Haili

text: Kari Haili (1956 Turku – 2013 Lappeenranta) oli suomalainen kapellimestari ja musiikkipedagogi. Kari Haili toimi Imatran seurakunnan orkesterikoulun kapellimestarina sekä Lappeenrannan Musiikkiopiston orkesterien johtajana. Kari Haili oli vuonna 1987 perustamansa Lappeenranta Ensemble -kamariorkesterin taiteellinen johtaja. Haili oli läänin taidetoimikunnan jäsen vuoteen 2006.


title: Valtteri Jokinen

text: Valtteri Jokinen (s. 12. helmikuuta 1983 Oulu) on suomalainen judoka. Hän edustaa Riihimäen Judoseuraa ja hänen valmentajanaan toimii isä Jukka-Pekka Jokinen. Hänen pituutensa on 164 cm ja painoluokkansa alle 60 kg. Jokinen asuu Lahdessa ja on naimisissa toisen suomalaisen huippujudokan Jaana Jokisen kanssa. Jokinen on koulutukseltaan liiketalouden tradenomi.


title: Valtteri Jokinen

text: Jokinen aloitti judon seitsemänvuotiaana eli vuonna 1990. Ura alkoi Riihimäen Judoseurassa ja jatkuu vieläkin. Ensimmäisiin ikäluokkansa arvokisoihin Jokinen osallistui vuonna 1998 Maailman Nuorten Olympiapäivillä. 2002 loukkasi polvensa, joka aiheutti lyhyen kilpailutauon. Keväällä 2005 Jokinen voitti ensimmäisen aikuisten maailman cup -mitalin Hampurissa ja tuli kolmanneksi. Seuraavan vuoden EM-kotikisoista tuloksena oli yhdeksäs sija, mutta Jokisen taival keskeytyi loukkaantumiseen. Vuosi 2006 päättyi hyvin Swedish- ja Finnish Open -voittoihin sekä opiskelijoiden MM-kilpailujen viidenteen sijaan. Opiskelijoiden MM-kilpailujen viimeisessä ottelussa Jokisen pohjeluu kuitenkin murtui, ja vamma esti harjoittelun ja kilpailemisen keväällä 2007, jolloin käynnistyivät Pekingin olympiakarsinnat. Paluu kilpatatameille tapahtui syksyllä 2007 kahdeksan kuukauden tauon jälkeen. Jokinen tavoitteli ranking-sijoitusta yhdeksän eurooppalaisen miesjudokan joukkoon sarjassa alle 60 kg mutta ei saavuttanut olympiapaikkaan vaadittavia pisteitä.


title: Valtteri Jokinen

text: Pekingin karsintojen jälkeen Jokinen kärsi loukkaantumisista. Kahden eri leikkaushoidon vaatineen kuntoutuksen välissä hän kuitenkin osoitti jälleen kuntonsa syksyn -09 MM-kisojen 16. sijallaan, jonka jälkeen vuorossa oli olkapääleikkaus. Keväällä 2010 Jokinen teki vahvan paluun juuri Lontoon olympiakarsintojen alkaessa ottamalla hyviä pistesijoja.


title: Valtteri Jokinen

text: Judon karsinnat alkoivat toukokuussa 2010 ja kestivät huhtikuuhun 2012. Jokinen sijoittui painoluokkansa miehet-60 kiloa maailmanlistalla 22. parhaan joukkoon ja lunasti henkilökohtaisen paikan vuoden 2012 kesäolympialaisiin. Hän voitti Lontoon olympialaisissa Marokon Yassine Moudatirin ja hävisi eteläkorealaiselle Choi Gwang-Hyeonille, ja sijoittui jaetulle yhdeksännelle sijalle.


title: Valtteri Jokinen

text: Harrastuksiin kuului ennen judoa jalkapallo, jääkiekko, laskettelu ja lumilautailu. Judon lisäksi Jokisen harjoitusohjelmaan kuuluu kaudesta riippuen muun muassa juoksu, melonta, pyöräily, rullaluistelu, telinevoimistelu, uinti ja voimaharjoittelu.


title: Dennis Hastert

text: John Dennis "Denny" Hastert (s. 2. tammikuuta 1942 Aurora, Illinois) on yhdysvaltalainen republikaanipoliitikko. Hän oli edustajainhuoneen puhemies vuosina 1999–2007. Republikaanien hävittyä enemmistön 2006 vaaleissa, Nancy Pelosista tuli puhemies.


title: Dennis Hastert

text: Hastert valittiin Illinois'n osavaltion edustajainhuoneeseen 1980 kolmeksi kaudeksi. Hän edusti Illinois'ta Yhdysvaltain edustajainhuoneessa tammikuusta 1987 marraskuuhun 2007.


title: Alkyonidit

text: Alkyonidit () olivat kreikkalaisessa mytologiassa gigantti Alkyoneuksen seitsemän tytärtä. Heidän nimikseen mainitaan Alkippe, Anthe, Asteria, Drimo, Methone, Pallene ja Fthonia.


title: Alkyonidit

text: Herakleen surmattua heidän isänsä he suruissaan suistivat itsensä mereen, mutta Amfitrite pelasti heidän henkensä ja muutti heidät kuningaskalastajiksi, joita kutsuttiin alkyonideiksi heidän isänsä mukaan.


title: Judo Club Raahe

text: Judo Club Raahe ry on vuoden 2004 alussa perustettu raahelainen judoseura. Seuran dojona eli harjoitustilana toimii Urheilutalo Raahelan judosali. Seuran ovat perustaneet vuosikymmeniä judotoiminnassa mukana olleet henkilöt. Suomen judoliitto ry:n jäsenseuraksi Judo Club Raahe on hyväksytty syksyllä 2004. Judo Club Raahen perustajajäsenet ovat Erkki Koivusaari, Juha Matela ja Pekka Kortessalo.


title: Judo Club Raahe

text: Judo Club Raahe on tehnyt uraauurtavaa työtä Suomen judon hyväksi. Seuran sisälle on muodostettu judotalli, joka keskittyy huippu-urheilun tukemiseen ja antaa lahjakkaille urheilijoille ja heidän valmentajilleen mahdollisuuden keskittyä tehtäviinsä ja menestyä kansainvälisissä kilpailuissa aina olympialaisiin saakka. Suomen judon piirissä ei ole aiemmin ollut vastaavanlaista urheilijoille rakennettua taustaorganisaatiota. Tallin toiminnan motiivina on parhaan mukaan auttaa urheilijaa ja lajia menestymään kansainvälisillä kilpatatameilla.


title: Judo Club Raahe

text: Seuran tämän hetkisiä huippu-urheilijoita ovat raahelaissiteitä omaavat Valtteri Jokinen ja Jaana Sundberg. Heitä valmentaa Jokisen isä Jukka-Pekka Jokinen, joka kuului aikoinaan, 1970- ja 1980-luvuilla, samaan kohtalaisesti menestyneeseen judoseuraan muiden Judo Club Raahen jäsenten kanssa. Jokinen ja Sundberg ovat tällä hetkellä Suomen judon kärkinimiä. Molemmat on valittu Suomen olympiaryhmään, jonka päätavoite on Pekingin olympiakisat v. 2008. Molemmat judokat ovat kansainväliset mitat täyttäviä huippu-urheilijoita ja omissa painoluokissaan Euroopan kärkeä.


title: Aaro Kurkela

text: Aaro Kalevi Kurkela (2. huhtikuuta 1933 Sääksmäki – 24. maaliskuuta 1989 Tampere) oli suomalainen harmonikkataiteilija.


title: Aaro Kurkela

text: Kurkela tunnettiin erityisesti studiomuusikkona, televisio-orkesterimuusikkona ja säestäjänä. Gramexin tilastojen mukaan Kurkela oli yhä Suomen 16. eniten levyttänyt studiomuusikko vuonna 2008 oltuaan mukana 2 894:llä levytyksellä. Myös jazz oli hänen sydäntään lähellä.


title: Aaro Kurkela

text: Kurkela on haudattu Malmin hautausmaalle kortteliin 87-14-330.


title: Havel

text: Havel on joki itäisessä Saksassa. Se saa alkunsa Mecklenburg-Etu-Pommerista, virtaa läpi Brandenburgin ja Berliinin ja laskee Saksi-Anhaltissa Elbeen. Joen pituus on noin 325 kilometriä ja valuma-alue 24 096 neliökilometriä. Joen varrella sijaitsee Berliinin lisäksi muun muassa Brandenburg an der Havelin, Oranienburgin ja Potsdamin kaupungit.


title: Olympe de Gouges

text: Olympe de Gouges (ent. Marie Gouze) (7. huhtikuuta 1748 Montauban – 3. marraskuuta 1793 Pariisi) oli ranskalainen näytelmäkirjailija, journalisti ja feministi. Hän aloitti kirjoittamisen Ranskan vallankumouksen aikaan. Hänen merkittävin teoksensa on "Déclaration des droits de la Femme et de la Citoyenne" (Naisten oikeuksien julistus), joka julkaistiin vuonna 1791. Gouges joutui mestattavaksi giljotiinilla kirjoitustensa vuoksi vuonna 1793.


title: Hitlerin päiväkirjat

text: Hitlerin päiväkirjat tarkoittaa väärennökseksi paljastuneita tekstejä, jotka länsisaksalainen "Stern" -viikkolehti osti aitoina Adolf Hitlerin päiväkirjoina. Stern osti päiväkirjat vuosina 1981–1983 usealla miljoonalla Saksan markalla ja ehti julkaista ensimmäisen osan huhtikuussa 1983, ennen kuin väärennös paljastui. Skandaalin vuoksi lehden kustannusyhtiö menetti miljoonia, päätoimittaja Peter Koch joutui eroamaan ja tutkiva toimittaja Gerd Heidemann erotettiin. Heidemann ja päiväkirjat väärentänyt Konrad Kujau tuomittiin vankeuteen.


title: Hitlerin päiväkirjat

text: Konrad Kujau keräsi vanhoja natsiesineitä ja salakuljetti niitä Itä-Saksasta Länsi-Saksaan. Vuonna 1974 hänellä oli jo huomattava kokoelma, ja hän oli perustanut Stuttgartiin pienen myymälän. Hän väärensi esineiden liitteiksi alkuperäisiksi väittämiään asiakirjoja, jotta saisi esineistä paremman hinnan, ja myös joitakin Adolf Hitlerin maalauksia ja käsialaa. Kujaun asiakas, konepajayrittäjä Fritz Steifel, osti häneltä vuosina 1975–1981 väärennettyjä Hitlerin kirjeitä, runojen käsikirjoituksia, 160 maalausta ja piirustusta sekä puheiden muistioita yhteensä 250 000 Saksan markalla. Kujaun Steifelia varten väärentämä aineisto huipentui tammikuusta heinäkuuhun 1935 ulottuvaan ”Hitlerin päiväkirjaan”. Natseja ihannoiva toimittaja Gerd Heidemann kävi vuonna 1980 tapaamassa Steifelia ja näki yhden ”Hitlerin päiväkirjan”. Steifel ei kertonut Kujaun nimeä, mutta vihjaili, että päiväkirjoja olisi vielä 26 osaa. Lisäksi Steifel kertoi Kujaun ohjeiden mukaisesti, että alkuperäisellä lähteellä oli Itä-Saksassa korkea-arvoisia sukulaisia.


title: Hitlerin päiväkirjat

text: Heidemann päätteli, että päiväkirjat olivat lähtöisin huhtikuussa 1945 Tšekkoslovakian rajalle Börnersdorfin lähelle pudonneesta koneesta, jossa oli Berliinistä pois vietäviä Hitlerin henkilökohtaisia papereita. Hän otti yhteyttä Sternin historiallisen osaston toimittajaan Thomas Waldeen. Erään välikäden kautta Heidemann sai tiedon, että päiväkirjat olivat peräisin Fischer-nimiseltä kauppiaalta (Peter Fischer oli Kujaun käyttämä nimi). Välikäsi lupasi välittää kahden miljoonan Saksan markan tarjouksen päiväkirjojen 26 muusta osasta. Heidemann sai 15. tammikuuta välittäjältä Fischerin puhelinnumeron, ja ”Fischer” kertoi, että hänellä oli 26 päiväkirjan lisäksi tarjolla muitakin Hitlerin käsikirjoituksia, kuten "Taisteluni"-teoksen kolmas osa ja Hitlerin nuorena säveltämä ooppera "Wieland der Schmied" ().


title: Hitlerin päiväkirjat

text: Kun Sternin päätoimittaja Peter Koch oli kehottanut Heidemannia unohtamaan natsien ihannoimisen, Heidemann ohitti Kochin ja otti sen sijaan yhteyttä Sternin omistajayhtiö Gruner + Jahrin kolmeen johtajaan. Heidemann otti tapaamiseen mukaansa Walden. Yhtiön toimitusjohtaja Manfred Fischer innostui Heidemannin tiedoista ja antoi luvan maksaa 85 000 Saksan markkaa päiväkirjan jokaisesta osasta. Lisäksi hän lupasi 200 000 markkaa "Taisteluni"-teoksen kolmannen osan käsikirjoituksesta ja 500 000 markkaa lopusta arkistosta. Heidemann tapasi Kujaun (eli kauppias ”Fischerin”) Stuttgartissa. Hän antoi Kujaulle 200 000 markkaa päiväkirjoista ja lahjana Göringin juhlaunivormun. Kujau lupasi päiväkirjat Heidemannille ja ryhtyi väärennystyöhön.


title: Hitlerin päiväkirjat

text: Kujau väärensi kolme ensimmäistä päiväkirjaa kolmessa viikossa ja toimitti ne Heidemannille. Niihin sisältyi luetteloita tapaamisista, Hitlerin henkilökohtaisia muistiinpanoja sekä epäolennaisia ja arvottomia yksityiskohtia. Kansissa oli Kujaun liimaama Saksan kotkakuvioinen vahasinetti. Lisäksi mukana oli Rudolf Hessin viestiksi väitetty teksti, jonka mukaan päiväkirjat kuuluivat Hitlerille. Kujau käytti päiväkirjojen väärentämisen lähteenä vuonna 1962 ilmestynyttä Hitlerin puheita ja julistuksia käsittelevää Max Domaruksen kirjaa "Hitler: Reden und Proklamationen, 1932–1945".


title: Hitlerin päiväkirjat

text: Seuraavan kahden vuoden ajan Heidemann lensi Stuttgartiin aina, kun Kujau ilmoitti, että Itä-Saksasta oli saapunut ”uusi lähetys”. Hän maksoi Kujaulle vain 50 000 Saksan markkaa osasta ja kavalsi itselleen loput 35 000 markkaa. Manfred Fischer sai ylennyksen uusiin tehtäviin, ja hänen seuraajansa Gerd Schulte-Hillen jatkoi Heidemannin valtuutusta ja määräsi yhtiön maksamaan Heidemannille 565 000 markkaa. Kun päiväkirjan osien hinta nousi 200 000 markkaan, järjesti Schulte-Hillen vielä 600 000 markkaa lisää. Viimeiset neljä päiväkirjaa Heidemann osti Kujaulta huhtikuussa 1983 yhteensä 300 000:lla Saksan markalla.


title: Hitlerin päiväkirjat

text: Thomas Walde ryhtyi avustajansa Leo Peschin kanssa valmistelemaan Kujaun toimittaman materiaalin julkaisemista kirjana. Se oli määrä julkistaa Hitlerin valtaannousun 50-vuotispäivänä tammikuussa 1983. Päivä kuitenkin meni ohi. Stern aikoi julkaista tarinan ensimmäisen osan lehdessä 3. toukokuuta mutta siirsi kuitenkin julkaisun tapahtuvaksi jo 24. huhtikuuta.


title: Hitlerin päiväkirjat

text: Päiväkirjojen julkaisuoikeudet myytiin lehdille ympäri maailmaa. Huhtikuussa 1983 Stern pyysi "Newsweekiltä" ja "The Timesilta" oikeuksista 4,25 miljoonaa dollaria. The Times tarjosi 3,25 miljoonaa dollaria Britannian oikeuksista, mutta Stern torjui tarjouksen. Newsweek tarjosi Yhdysvaltojen oikeuksista kolme miljoonaa dollaria. Newsweek osti oikeudet, mutta The Times vetäytyi neuvotteluista ja tarjosi myöhemmin huhtikuussa vain 1,2 miljoonaa dollaria.


title: Hitlerin päiväkirjat

text: Stern, "Paris Match", Newsweek ja "Sunday Times" ehtivät julkaista tarinan ensimmäisen osan, ennen kuin tutkimukset osoittivat päiväkirjat väärennöksiksi. Sternissä oli 42 sivua otteita päiväkirjoista ja kymmenen Hitlerin käsialaa esittelevää kuvaa. Kyseinen artikkeli oli ensimmäinen 28-osaisesta sarjasta, joka oli suunniteltu julkaistavaksi seuraavien puolentoista vuoden aikana. Sensaatiomaista aineistoa kerrottiin olevan 62 mustiin tekonahkakansiin sidottua muistikirjaa.


title: Hitlerin päiväkirjat

text: Ensimmäisenä Hitlerin päiväkirjojen aitoutta tutkivat Gruner + Jahr -yrityksen asiantuntijat vuonna 1981. He totesivat kolme ensimmäistä päiväkirjaa ja niihin liittyvän materiaalin aidoiksi, vaikka eivät osanneet lukea vanhaa käsialaa. Myöhemmin kolme käsiala-asiantuntijaa totesi päiväkirjat aidoiksi.


title: Hitlerin päiväkirjat

text: Stern päätti julkaista tarinan päiväkirjojen löytämisesta, ja tätä varten päiväkirjojen aitoutta tutkittiin tarkemmin helmikuussa 1983. Poliisin asiantuntija ilmoitti 28. maaliskuuta, että kuudessa näytteessä yhdeksästä oli paperinvalkaisuainetta, jota oli käytetty vasta toisen maailmansodan jälkeen. Heidemann ja Walde eivät kertoneet tiedosta Sternille.


title: Hitlerin päiväkirjat

text: Kun tarinaa oli tarjottu The Timesille huhtikuussa 1983, lehden toinen päätoimittaja teetti Hugh Trevor-Roperilla selvityksen päiväkirjojen aitoudesta. Tutkimusten jälkeen Trevor-Roper totesi 58 muistikirjaa aidoiksi. Myöhemmin huhtikuussa hän epäili päiväkirjojen aitoutta ja otti yhteyttä Sunday Timesin päätoimittajaan Frank Gilesiin. Silti Sunday Times julkaisi tarinan ensimmäisen osan 24. huhtikuuta.


title: Hitlerin päiväkirjat

text: Hampurissa pidetyssä lehdistötilaisuudessa natsimyönteinen englantilainen historiantutkija David Irving kysyi, oliko muste tutkittu kemiallisen iän määrittämiseksi. Sternin asiantuntijat alkoivat peräytyä lausunnoistaan. Irving kertoi "BBC:n" televisiolähetyksessä 22. huhtikuuta päiväkirjojen olevan väärennöksiä. Toiset epäilijät ihmettelivät, miten Hitler oli pystynyt salaamaan päiväkirjansa, joita kukaan sisäpiiriläisistä ei ollut koskaan maininnut. Lisäksi Hitler ei itse kirjoittanut mielellään vaan saneli kirjeensä sihteerille. Kirjoittaessaan Hitler oli yleensä käyttänyt lyijykynää. Tiedettiin myös, että Hitler oli tammikuusta 1943 kärsinyt ajoittaisesta vapinasta, ja siksi hänen kirjoituksensa oli ollut lukukelvotonta.


title: Hitlerin päiväkirjat

text: Newsweekin hankkima grafologi tutki kaksi päiväkirjaa ja piti niitä kehnoina väärennöksinä. Saksalaistutkijat saivat selville, että muste, sidonnan liima ja paperi, tekonahkakannet ja punaiset nauhat, jotka riippuivat muutamien kirjojen kansissa vahasineteistä, olivat sodanjälkeisen ajan tuotteita. Länsi-Saksan sisäministeriö ilmoitti arkistoihinsa vedoten 5. toukokuuta, että päiväkirjat ovat väärennettyjä ja ne on kirjoitettu toisen maailmansodan jälkeen. Liittovaltion arkiston työntekijä oli saanut selville, että päiväkirjat oli virheineen päivineen otettu vuonna 1962 ilmestyneestä Max Domaruksen kirjasta.


title: Hitlerin päiväkirjat

text: Päiväkirjojen osoittauduttua väärennöksi Stern peruutti tarinan loppujen osien julkaisun. Heidemann painostettiin kertomaan Kujaun yhteystiedot. Heidemann erotettiin, ja Kujau saatiin kiinni viikon päästä. Väärennöksestä suuttuneet Sternin työntekijät järjestivät viikon mittaisen työnseisauksen. Lehden johdolta vaadittiin selvitystä, miten huijauksen salliminen oli ollut mahdollista. Lisäksi pelättiin lehden uskottavuuden vahingoittuneen.


title: Hitlerin päiväkirjat

text:
Oikeudenkäynti alkoi vuoden kuluttua. Kujauta syytettiin 1,5 miljoonan markan vastaanottamisesta ja Heidemannia 1,7–4,6 miljoonan markan varastamisesta. Kujau tuomittiin vankeuteen neljäksi ja puoleksi vuodeksi, Heidemann sai vankeutta neljä vuotta ja kahdeksen kuukautta. Yhteensä Gruner + Jahr menetti huijauksessa viisi miljoonaa markkaa ja Stern 19 miljoonaa markkaa. Heidemann väitti maksaneensa Kujaulle 9,34 miljoonaa Saksan markkaa, kun taas Kujau väitti summan olleen 2,5 miljoonaa markkaa.
Kärsittyään tuomiostaan kaksi vuotta Kujau sairastui kurkunpään syöpään. Hän vapautui vuoden 1987 puolivälissä. Hän oli köyhä ja alkoi jälleen väärentää. Nyt vain avoimin paperein. Hänen kauppansa nimi oli Väärennösten galleria ja jokaisen ”Dalín”, ”Picasson” ja ”Rembrandtin” takana on leima: ”Väärennökseksi todistettu, tekijä Konrad Kujau”. Kujau huomasi olevansa niin tunnettu, että ihmiset ostivat hänen töitään leimasta huolimatta tai ehkä juuri sen takia.


title: L.A. Woman

text: L.A. Woman on yhdysvaltalaisen The Doors -yhtyeen 29. huhtikuuta 1971 julkaistu kuudes studioalbumi. Albumin tunnetuimmat kappaleet ovat singlenä julkaistut ”Riders on the Storm” ja ”Love Her Madly”, sekä ”The WASP (Texas Radio and the Big Beat)”. "L.A. Woman" on The Doorsin albumeista kaikkein blues-painotteisin.


title: L.A. Woman

text: "L.A. Woman" jäi The Doorsin viimeiseksi studioalbumiksi, jolla on mukana solisti Jim Morrison. Hän kuoli Pariisissa 3. heinäkuuta 1971.


title: L.A. Woman

text: Vuonna 2003 Rolling Stone -lehti valitsi "L.A. Womanin" 500 Greatest Albums of All Time -listallaan sijalle 364.


title: L.A. Woman

text: Albumin työstö alkoi joulukuussa 1970. Rupeamaan liittyi paljon ongelmia. Sessioita yritettiin aloittaa Los Angelesin Sunset Sound -studiossa, mutta siihen mennessä The Doorsin kaikki albumit tuottanut Paul A. Rothchild ei ollut tyytyväinen yhtyeen uuteen materiaaliin, vaan kutsui sitä ”hissimusiikiksi”. Lopulta hän ilmoitti yhtyeelle vetäytyvänsä tuottajan tehtävästä. Rothchild on myöhemmin kritisoinut erityisesti solisti Jim Morrisonia, jota ei tuntunut kiinnostavan mikään.


title: L.A. Woman

text: Uudeksi tuottajaksi ilmoittautui äänittäjä Bruce Botnick, jonka mielestä levytysprosessia tulisi yksinkertaistaa. Hänen ehdotuksestaan yhtye vuokrasi Wally Heider Studiosin siirrettävän äänityskaluston, joka siirrettiin yhtyeen harjoitustilaan Santa Monica Boulevardille. Levyn äänittämisellä harjoitteluolosuhteissa tavoiteltiin rentoa tunnelmaa. Miksauspöytä sijoitettiin yläkertaan manageri Bill Siddonsin toimistoon.Fong-Torres: s. 162. The Doorsilla oli ollut tapana äänittää albumit 16-raitatekniikalla, mutta Botnickin ehdotuksesta "L.A. Woman" nauhoitettiin kannettavilla 8-raitalaitteilla.


title: L.A. Woman

text: Botnickin ideasta yhtyeen jäsenille annettiin äänityksissä enemmän vastuuta. Hän ei myöskään vaatinut heiltä kappaleissa paria ottoa enempää. Kappaleet äänitettiin pääosin samanaikaisesti – ”livenä”. Jim Morrison on kertonut "L.A. Womanin" työstämisestä:


title: L.A. Woman

text: Albumilla soittavat sessiomuusikkoina basisti Jerry Scheff ja rytmikitaristi Marc Benno, joiden vaikutuksen on sanottu tehneen The Doorsin soitosta täyteläisempää ja tiukempaa. Scheff oli Elvis Presleyn basisti, jonka soitto on "L.A. Womanilla" vahvasti esillä. Benno oli puolestaan texasilainen blueskitaristi, joka työskenteli myöhemmin Leon Russellin, Eric Claptonin ja Lightnin’ Hopkinsin kanssa. Bennon palkkaamisen ideana oli se, että Robby Krieger pystyisi keskittymään paremmin soolokitaraosuuksiin eikä rytmikitaroita tarvitsisi erikseen päällekkäisäänittää.


title: L.A. Woman

text: "L.A. Woman" on The Doorsin albumeista blues-painotteisin, ja jotkin sen kappaleet edustavat kyseistä tyyliä. Jim Morrison kertoi, että yhtye halusi tällä levyllä palata musiikillisille juurilleen. "L.A. Womanin" blueskappaleet ”Been Down So Long”, ”Cars Hiss by My Window” ja ”Crawling King Snake” äänitettiin kaikki saman päivän aikana niin kutsutussa ”Blues Day” -sessiossa. Bluesin levyttäminen oli erityisesti Jim Morrisonin toive.


title: L.A. Woman

text: The Doorsin manageri Bill Siddons on kuvannut "L.A. Womania" hyvin vaistonvaraiseksi albumiksi, joka oli tarkoituksella edeltäjiään suorasukaisempi. Vuonna 1969 ilmestyneellä "The Soft Parade" -albumilla yhtye oli hänen mielestään mennyt hienosäädössä liian pitkälle, mutta "L.A. Womanista" tuli esikoislevy "The Doorsin" tyylinen: raaka ja yksinkertainen.


title: L.A. Woman

text: Ensimmäinen raita ”The Changeling” on rock-tyylinen kappale, joka äänitettiin albumin materiaalista ensimmäisenä. Jim Morrison oli kirjoittanut sanat jo vuonna 1968. Kappale viittaa Morrisonin jatkuviin muutostiloihin. Changeling () on nimitys myyttiselle olennolle, joka uskomuksen mukaan on korvannut lapsen.Kitaristi Robby Kriegerin 12-kielisellä kitaralla säveltämä ”Love Her Madly” on kunnianosoitus sokealle rakastumiselle. Laulun aiheeseen innoitti hänen tyttöystävänsä, joka uhkasi jättämisellä. Muusikot soittivat kappaleessa samanaikaisesti, eikä siihen tehty lainkaan päällekkäisäänityksiä. ”Been Down So Long” -kappaleen nimi otettiin Richard Fariñan vuonna 1966 julkaisemasta romaanista "Been Down So Long It Looks Like Up to Me". ”Cars Hiss by My Window” on yksi albumin blues-kappaleista. Sen lopussa Jim Morrison imitoi äänellään kitaraa ja huuliharppua. Nimiraita ”L.A. Woman” pohjautuu Morrisonin runoon, jonka hän oli kirjoittanut viha-rakkaussuhteestaan Los Angelesiin. Kitaristi Robby Krieger on muistellut, että kappale syntyi studiossa soittelemalla yhdessä päivässä.Fong-Torres: s. 170. Laulussa mainittava Mr. Mojo Risin’ on anagrammi Jim Morrisonista.


title: L.A. Woman

text: Albumin B-puolen aloittaa ”L’America”, jonka nimellä viitataan Latinalaiseen Amerikkaan. Sen oli tarkoitus sisältyä vuonna 1970 julkaistuun "Zabriskie Point" -nimiseen elokuvaan. ”Hyacinth House” syntyi Robby Kriegerin asunnossa. Sanoitukseen innoittivat talossa olleet hyasintit sekä kissat, jotka mainitaan kappaleessa leijonina. "L.A. Womanin" ainoa lainakappale on John Lee Hooker -cover ”Crawling King Snake”. ”The WASP (Texas Radio and the Big Beat)” perustuu Morrisonin vuonna 1968 kirjoittamaan runoon ”Texas Radio”, jota hän oli lausunut konserteissa. Laulu kertoo lapsena radiosta kuullusta musiikista, mutta myös pakenemisesta. Perinteistä, psykedeelistä Doorsia edustaa päätösraita ”Riders on the Storm”. Se syntyi, kun yhtye soitti studiossa kappaletta ”Ghost Riders in the Sky”, ja Morrison keksi laulaa sanat muodossa "Ghost riders on the storm, ghost riders in the sky."


title: L.A. Woman

text: "L.A. Woman" ilmestyi 27. huhtikuuta 1971. Albumin julkaisi Elektra Records vinyyli- ja C-kasettiformaatissa. Yhdysvaltain ja Britannian vinyylipainoksissa oli alun perin pyöristetyt kulmat. Etukannessa oli asetaattikankainen ikkuna, johon oli kiinnitetty mustavalkoinen kuva yhtyeestä. Itse levy oli keltaisessa sisäpussissa, joka loi taustavärin yhtyekuvalle. Myöhemmät painokset on julkaistu yksinkertaisemmilla kansilla.


title: L.A. Woman

text: Albumi nousi Yhdysvaltain Billboard 200 -listalla yhdeksänneksi. Siitä myönnettiin kulta- ja platinalevyt huhtikuun 1971 aikana. Vuonna 1987 albumi ylitti tuplaplatinarajan. Alankomaissa "L.A. Woman" nousi listaykköseksi kahden viikon ajaksi. Top 10:een albumi ylsi Australiassa, ja top 20:een Kanadassa ja Norjassa.


title: L.A. Woman

text: "L.A. Womanin" ensimmäinen CD-versio ilmestyi vuonna 1984. Maaliskuun 27. päivänä 2007 julkaistiin remasteroitu painos, joka sisälsi bonusraitoina ennenjulkaisemattomat kappaleet ”Orange County Suite” ja ”(You Need Meat) Don’t Go Further”, ja tammikuun 24. päivänä 2012 40-vuotisjuhlapainos, joka sisälsi bonuslevyn. Siinä oli kappaleiden vaihtoehtoisia versioita sekä ennenjulkaisemattomat kappaleet ”She Smells So Nice” ja ”Rock Me”. "40th Anniversary Edition" nousi listalle Yhdysvalloissa, Belgiassa, Espanjassa, Italiassa ja Sveitsissä.


L.A. Woman


title: L.A. Woman

text: Myöhemmät ajankohdat:Muusikot


title: L.A. Woman

text: Muut


title: Saksan liittoneuvosto

text: Saksan liittoneuvosto () on hallintoelin Saksan liittotasavallassa. Liittoneuvosto edustaa Saksan 16 osavaltiota liittovaltiotasolla ja osallistuu liittovaltiolakien säätämiseen sekä liittovaltion hallintoon. Myös Saksan keisarikunnassa toimi liittoneuvosto, Weimarin tasavallassa kyseisen elimen nimi oli valtakunnanneuvosto ("Reichsrat"). Saksan liittoneuvosto ei ole virallisesti toinen parlamenttikamari Saksassa, vaan oma elin. Parlamentti koostuu Saksassa vain liittopäivistä. Ero on muihin kaksikamareisiin valtioihin kuitenkin vain formaalinen, ja käytännössä Saksan liittoneuvostoa kutsutaan kansainvälisessä vertailussa usein toiseksi kamariksi.


title: Saksan liittoneuvosto

text: Liittoneuvosto koostuu osavaltioiden hallitusten jäsenistä. Osavaltioiden hallitusten jäsenet voivat myös valtuuttaa liittoneuvostoon henkilön itsensä sijasta. Neuvostossa on 69 paikkaa ja osavaltioiden äänimäärä määräytyy asukasluvun mukaan siten, että jokaisella osavaltiolla on vähintään kolme ja enintään kuusi ääntä. Osavaltioiden edustajilla on velvollisuus äänestää hallituksensa tahdon mukaan, eikä ryhmien ääniä voi jakaa. Edustajien puoluekantojen suhteet vaihtelevat osavaltioiden vaalien mukaan, joita on yleensä 3–4 vuodessa.


title: Saksan liittoneuvosto

text: Liittovaltion hallituksen täytyy esittää kaikki lainsäädännölliset aloitteensa ensimmäiseksi liittoneuvostolle. Vasta sen jälkeen ehdotus voidaan hyväksyä liittopäivillä. Liittoneuvostolta on myös saatava suostumus silloin, kun säädettävä laki koskee niitä poliittisia alueita joilla osavaltiolla on perustuslain mukainen ehdoton valta tai kun se aiheuttaa osavaltioille kustannuksia. Perustuslain muuttamiseen tarvitaan puolestaan liittoneuvoston kahden kolmasosan hyväksyntä. Muissa tapauksissa liittoneuvostolla on vain veto-oikeus. Jos liittoneuvosto käyttää veto-oikeuttaan, liittoneuvostolle ja liittopäiville luodaan välityskomitea jonka tehtävänä on neuvotella kompromissi.


title: Saksan liittoneuvosto

text: Liittoneuvostoa johtaa liittoneuvostopresidentti (). Perinteisesti presidenttiys on vuorovuosittain eri osavaltioiden ministeripresidenteillä. Presidenttiyskausi on yksi vuosi. Presidentti on muodollisesti velvollinen edustamaan liittotasavaltaa liittoneuvostossa. Presidentillä on kolme varapresidenttiä.


title: Saksan liittoneuvosto

text: Saksan liittoneuvoston rakennus sijaitsee maan pääkaupungissa Berliinissä, Leipziger Straßella.


title: Saksan liittoneuvosto

text: Alkujaan paikalla sijaitsi 1700-lukulainen rakennus, joka toimi teollisuusrakennuksena ja oli preussilaisen kauppiaan Johann Ernst Gotzkowskyn omistuksessa. Vuodesta 1825 vuoteen 1851 se oli suvun Mendelssohn-Bartholdy omistuksessa, joka rakennutti siitä edustavan aatelisasuinrakennuksen. Rakennuksessa muun muassa sävelsi teoksiaan kuuluisa säveltäjä Felix Mendelssohn Bartholdy.


title: Saksan liittoneuvosto

text: Vuodesta 1867 vuoteen 1870 alun perin teollisuusrakennuksena toimineessa rakennuksessa kokoontui Pohjois-Saksan liiton valtiopäivät. Rakennus purettiin vuonna 1898 ja paikalle rakennettiin uusi rakennus Preussin ylähuoneelle eli Herrenhausille.


title: Saksan liittoneuvosto

text: Preussin ylähuoneen kolmisiipisen rakennuksen suunnittelusta vastasi arkkitehti Friedrich Schulze ja se valmistui vuonna 1904. Rakennus tuhoutui osittain toisessa maailmansodassa. Sodan jälkeen Saksan jälleenyhdistymiseen saakka rakennusta käytti Saksan demokraattisen tasavallan erilaiset instituutiot. Yhdistyneen Saksan liittoneuvosto muutti rakennukseen vuoden 2000 elokuussa arkkitehtitoimisto Schweger & Partnersin suunnittelemien kunnostustöiden jälkeen.


title: Kasuko Shibuya

text: Kasuko Shibuya (, s. 4. syyskuuta 1965) on japanilainen videopeli- ja tietokonegrafiikkasuunnittelija. Hän on työskennellyt Squaren kehittämien nimikkeiden parissa, joita ovat pääasiassa olleet Nintendon konsoleille julkaistut "Final Fantasy" -pelit.


title: Kasuko Shibuya

text: Shibuyan työtehtävät ovat olleet grafiikka- ja kuvituspainotteisia. Esimerkkejä hänen taiteestaan ovat "Final Fantasy IV":n ja "Final Fantasy V":n Super Famicom -julkaisujen kansikuvat.


title: Kasuko Shibuya

text: * Scifi-aiheinen tekstiseikkailu


title: Bundesrat

text: Bundesrat on saksankielinen nimitys liittoneuvostolle.


title: Toivo Manninen

text: Toivo Adolf Manninen (5. kesäkuuta 1914 Korpilahti – 24. marraskuuta 1980 Vancouver, Kanada) oli suomalainen harmonikkataiteilija. Manninen tuli tunnetuksi erityisesti levytystensä, radioesiintymistensä ja 1940-luvulla pidettyjen useiden harmonikkakilpailujen yhteydessä ja oli aikansa tunnetuimpia suomalaisia harmonikansoittajia.


title: Toivo Manninen

text: Toivo Adolf Manninen syntyi Korpilahdella. Hänen isänsä Aato harjoitti soittimien rakentamista ja korjausta muiden toimiensa ohella, minkä johdosta myös Toivolla oli jo varhain mahdollisuus oppia soittamaan jopa useampia instrumentteja. Manninen oli pianistina ja harmonikansoittajana itseoppinut ja kehittyi määrätietoisen harjoittelun myötä taitavaksi soittajaksi. Harmonikansoittajana hän hallitsi sekä piano- että näppäinharmonikan koskettimiston.


title: Toivo Manninen

text: Toivo Manninen muutti Helsinkiin vuonna 1937, mitä ennen hänen elämästään tiedetään varsin vähän. Hän alkoi toimia ravintolamuusikkona esiintyen muun muassa "Catania"- ja "Tenho" -ravintoloissa ja sai lisääntyvää huomiota etenkin harmonikansoittajana. Hän teki myös radioesiintymisiä ja levytti ensimmäiset levytyksensä kesällä 1939. Marko Tikan mukaan Manninen nousi maanlaajuiseen kuuluisuuteen levytystensä ja radioesiintymistensä myötä jo ennen sotia. Levytysura Suomessa jatkui satunnaisesti vuoteen 1951 saakka. Manninen toimi enimmäkseen sooloartistina ja studiomuusikkona, esiintyen tosin joitakin kertoja Dallapé-orkesterin solistina.


title: Toivo Manninen

text: Kansallisella tasolla Toivo Manninen saavutti lisämainetta jälleen 1940-luvulla järjestettyjen harmonikkakilpailujen yhteydessä. Hän osallistui useasti Suomen harmonikkamestaruuskilpailuihin, voittaen mestaruuden vuonna 1944. Toivo Tammisen mukaan Manninen oli mukana myös vähintään neljästi Ruotsi-Suomi -harmonikkamaaottelussa, joissa hän sijoittui kärkisijoille, sekä vuosina 1946 ja 1947 Pohjoismaisissa harmonikkamestaruuskilpailuissa, joissa hän sijoittui molempina vuosina toiseksi.


title: Toivo Manninen

text: Toivo Manninen teki vuosien 1947-1948 vaihteessa konserttikiertueen Yhdysvaltoihin esiintyen yli kolmellakymmenellä paikkakunnalla lähinnä suomalaisille siirtolaisille. Manninen sävelsi 1950-luvun vaihteessa myös joitakin argentiinalaistyylisiä tangoja. Hän palasi Suomeen kesällä 1948, mutta Toivo Tammisen mukaan hän saattoi vierailla vuosien 1948 ja 1955 välissä myös vielä kertaalleen Pohjois-Amerikassa. Manninen lähti uudelleen Yhdysvaltoihin vuonna 1955 ja muutti pysyvästi Kanadaan vuonna 1956 palaamatta enää Suomeen. Hän esiintyi 1950-luvun loppupuolella ja 1960-luvun alussa Kanadan suomalaisseuduilla esittäen muun muassa klassista konserttimusiikkia pianoharmonikalla.


title: Toivo Manninen

text: Viimeiset levytyksensä Manninen teki huhtikuussa 1958 Sudburyssa vieraillessaan Karl Pukaran harmonikkakoulussa. Hän soitti tuolloin viisi konserttinumeroa niin sanotuille pikalevyille. Marko Tikan mukaan Mannisen lahjakkuutta muusikkona varjostivat hänen epäsäännöllinen elämänsä sekä alkoholinkäyttönsä.


title: Toivo Manninen

text: Toivo Manninen asui Kanadassa aluksi jonkin aikaa Thunder Bayssa, kunnes muutti vuosien 1962-1963 aikoihin pysyvästi maan länsirannikolle Vancouveriin. Hän esiintyi 1960-luvulta eteenpäin satunnaisesti, mutta teki myös muita töitä. Toivo Manninen kuoli Vancouverissa 24. marraskuuta 1980.


title: Toivo Manninen

text: Toivo Mannisen soololevytyksiä on säilynyt 33 kappaletta. Hän teki myös noin 90 sävellystä, jotka tosin jäivät hänen muusikonuransa rinnalla ja aikalaisiinsa, kuten Onni Laihaseen, verrattuna vähemmälle huomiolle. Warner/Chappel Music Finland julkaisi 32 Mannisen sävellystä nuottikirjana vuonna 1999. Manninen täydensi ja sovitti Suomen oloihin sopivammaksi Jularbo-Gyllingin hanurikoulun toisen painoksen 1943, josta otettiin tämän jälkeen vielä kahdeksan lisäpainosta, viimeinen vuonna 1961. Manninen antoi jonkin verran myös harmonikansoiton opetusta ja muun muassa Jorma Juselius oli hänen oppilaitaan.


Jeesuksen Kristuksen ennallistettu kirkko (engl. "The Restoration Church of Jesus Christ") on eräs myöhempien aikojen pyhien liikkeeseen kuuluva uskonnollinen yhteisö, joka erosi Myöhempien aikojen pyhien Jeesuksen Kristuksen kirkosta vuonna 1985. Kirkon jäsenistöstä suurin osa kuuluu seksuaalivähemmistöihin. Tämän takia kirkkoa kutsutaan puhekielessä joskus myös "Homojen MAP-kirkoksi".


title: Jeesuksen Kristuksen ennallistettu kirkko

text: Kirkon perusti 23. elokuuta 1985 Antonio A. Feliz, entinen MAP-kirkon piispa, joka oli erotettu kirkosta homoseksuaalisuutensa takia. Kirkko perustettiin Los Angelesissa, Kaliforniassa. Kirkon perustajina oli joukko MAP-kirkon entisiä ja nykyisiä jäseniä, joista suurin osa oli homoseksuaalisesti suuntautuneita tai heidän lähiomaisiaan. Useat heistä olivat aikaisemmin toimineet "Affirmation"-liikkeessä, joka on MAP-kirkossa toimivien ja seksuaalivähemmistöihin kuuluvien yhdistys.


text: Antonio A. Feliz kutsui kirkkoaan alun perin nimellä "Church of Jesus Christ of All Latter Day Saints" (Kaikkien myöhempien aikojen pyhien Jeesuksen Kristuksen kirkko). Tällä nimellä hän halusi korostaa kirkkonsa olevan avoin kaikille, myös homoseksuaalisesti eläville ja tunteville. Hän kuitenkin päätti muuttaa kirkkonsa nimen, mahdollisesti, koska MAP-kirkko uhkasi häntä syytteellä.


text: Toukokuussa 1987 Antonio A. Feliz luopui kirkon johtajan virasta kirkon yleiskonferenssissä Sacramentossa, Kaliforniassa. Hänen seuraajakseen valittiin Robert A. McIntier, joka on johtanut kirkkoa tähän päivään asti.


text: Jeesuksen Kristuksen ennallistettu kirkko tunnustaa pyhiksi kirjoituksiksi Raamatun, Mormonin kirjan, Opin ja liitot (sekä MAP-kirkossa että Kristuksen yhteisössä käytetyt versiot) ja Kallisarvoisen helmen. Lisäksi käytössä on kirja nimeltä "The Hidden Treasures and Promises" ("Kätketyt aarteet ja lupaukset"), joka sisältää kirkon johtajille ja muille annettuja ilmoituksia ja opetuksia. Pyhien kirjoitusten tulkinta kirkossa on melko liberaalia.


text: Ennallistettu kirkko uskoo palautetun pappeuden valtuutukseen. Kirkossa myös naisilla on mahdollisuus saada pappeus ja kaikki siihen kuuluvat virat. Kirkon mukaan Jumala on jo alusta asti tarkoittanut pappeuden myös naisille, ja jo Eevalla oli pappeuden valtuus. Myöhemmin ihmisten ymmärtämättömyys kuitenkin sai tämän jäämään unohduksiin. Lisäksi kirkko opettaa, että taivaallinen Äiti on jumaluudessa samanveroinen persoona taivaallisen Isän, Pojan ja Pyhän Hengen kanssa. Kirkossa taivaalliselle Äidille myös osoitetaan rukouksia. Teologiassa on siis vahva feministinen sävy.


text: Kirkko hyväksyy endaumenttitoimitukset sekä sinetöinnit ikuiseen avioliittoon. Käytössä on myös MAP-kirkon alkuaikoina käytössä ollut adoptioseremonia, jossa nuorempia miehiä liitetään vanhempiin ikään kuin heidän tulevien taivaallisten perheidensä lapsiksi. Kirkon avioliitto-opetus on sukupuolineutraali, joten sekä samaa että eri sukupuolta olevia pareja voidaan vihkiä avioliittoon, myös täksi ajaksi ja iankaikkisuudeksi. Endaumentteja, sinetöintejä ja adoptioseremonioita pannaan toimeen jäsenten kodeissa, kunnes kirkon temppeli on valmistunut.


text: Ennalistetussa kirkossa on paperilla noin 500 jäsentä, mutta vain viitisenkymmentä heistä on aktiivisia. Kirkolla on seurakunta eli "perhe" Salt Lake Cityssä, Utahissa. Lisäksi kirkolla on jäseniä Kalifornian Sacramentossa, Los Angelesissa ja San Franciscossa, mutta niihin ei ole perustettu "perheitä".


title: Veikko Huuskonen

text: Veikko Johannes Huuskonen (s. 15. lokakuuta 1930 Helsinki) on suomalainen kapellimestari, säveltäjä, sovittaja ja harmonikkataiteilija.


title: Veikko Huuskonen

text: Huuskonen opiskeli Sibelius-Akatemiassa vuosina 1947–1951 ja 1965–1972 orkesterinjohtoa ja orkestraatiota Einar Englundin johdolla, josta sai diplomin 1972.


title: Veikko Huuskonen

text: Opiskelunsa ohella Huuskonen toimi jatkuvasti tanssimuusikkona ja harmonikkataiteilijana, johtaen omia orkestereitaan aina vuoteen 1965 saakka, jonka jälkeen säveltäminen ja kapellimestarin toimi alkoivat viedä valtaosan ajasta.


title: Veikko Huuskonen

text: Hän on johtanut Helsingin Työväen Orkesteria 1966–1969 ja 1977–1985, Vantaan orkesteria 1969–1977 ja Hämeenlinnan kaupunginorkesteria 1985–1986. Sen lisäksi hän on toiminut Kirkkonummen musiikkiopiston rehtorina ja Vantaan musiikkiopiston harmonikansoiton opettajana.


title: Veikko Huuskonen

text: Huuskonen johti Yleisradion kansanlaulukuoroa Peipposet vuosina 1981–1985.


title: Veikko Huuskonen

text: Säveltäjänä hän on tuottanut kuoro-, harmonikka-, viihde- ja puhallinorkesteriteoksia, usein erilaisten sävellyskilpailuiden yhteydessä. Hänen sävellyksiään ovat levyttäneet muun muassa Keski-Pohjanmaan kamariorkesteri sekä harmonikkataiteilijat Marjut Tynkkynen ja Heidi Velamo.


title: Veikko Huuskonen

text: Huuskonen voitti toisen palkinnon Suomen harmonikkamestaruuskilpailuissa vuosina 1950 ja 1951.


title: Veikko Huuskonen

text: Kotimaisista sävellyskilpailuista hän on voittanut useita palkintoja, kuten 1. palkinto Seinäjoen tangosävellyskilpailuissa viihdeorkesterille 1985 laululla "La perla negra", sekä 3. palkinto Sata-Häme Soi -tapahtumassa 1986 laululla "Hoya bella". Orkesteriteos "Ilotulitus" puolestaan sai 2. palkinnon Yleisradion 50-vuotisjuhlasävellyskilpailussa.


title: Veikko Huuskonen

text: Veikko Huuskoselle on myönnetty director musices -arvo.


title: Veikko Huuskonen

text: Sävellyksiä:


title: Kimeeri

text: Kimeeri (josta käytetään myös nimityksiä khimaira, kimaira ja harhama) on eliö, jolla on kaksi tai useampi geneettisesti erilaista solukantaa. Sen solut ovat siis peräisin kahdesta eri tsygootista eli hedelmöittyneestä munasolusta. Kimeerit on nimetty myyttisen Khimaira-olennon mukaan.


title: Kimeeri

text: Kimeeri syntyy usein varhaiskehityksessä kolmesta tai neljästä vanhemmilta peräisin olevasta solusta. Neljästä solusta peräisin oleva kimeeri syntyy kahden hedelmöittyneen munasolun tai varhaisen alkion fuusioituessa. Kolmesta solusta muodostuva kimeeri syntyy, kun hedelmöittynyt munasolu fuusioituu hedelmöittymättömän munasolun kanssa tai silloin, kun hedelmöittynyt munasolu fuusioituu siemennesteen kanssa.


title: Kimeeri

text: Kimeeriys voi syntyä elinsiirron tai verensiirron yhteydessä. Luonnollinen kaksoskimeeri syntyy, kun kaksosten verisuonten väliin muodostuu yhdysaukko. Kaksoskimeerien verenkierrot ovat siis yhteydessä toisiinsa ja jopa 95 % kimeerin yksilön verestä voi olla peräisin sen kaksoselta. In vitro -hedelmöitys lisää kimeerin jälkeläisen syntymisen mahdollisuutta. Luonnollisia kimeereitä ei aina välttämättä havaita, ellei jälkeläisissä ilmene poikkeavuuksia, kuten ihon värimuutoksia. Kimeerillä voi olla myös osassa soluistaan erilaiset sukupuolikromosomit, mikä tarkoittaa sitä että kyseinen yksilö on geneettisesti osaksi koiras ja osaksi naaras.


title: Kimeeri

text: Kahden eri lajin soluista tai kudoksista muodostunutta kimeeriä kutsutaan heterologiseksi kimeeriksi. Kimeeri ei kuitenkaan ole sama asia kuin hybridi, joka syntyy kahden eri lajin sukusolun fuusioituessa (esimerkiksi muuli, joka on hevosen ja aasin jälkeläinen). Hybridit muodostuvat siis kahdesta eri lajin sukusolusta, kun taas kimeerin syntymiseen tarvitaan kolme tai neljä sukusolua.


title: Kimeeri

text: Biologisessa tutkimuksessa käytetään joko luonnollisia tai keinotekoisia kimeereitä. Keinotekoiset kimeerit tuotetaan sekoittamalla soluja kahdesta eri organismista. Luonnollisia kaksoskimeerejä on käytetty esimerkiksi kantasolujen erilaistumispotentiaalin ja kantasolusiirtojen tutkimiseen. Kimeeritutkimusten avulla saadut tulokset eivät vääristy samalla tavoin kuin käytettäessä eristettyjä tai viljeltyjä kantasoluja.


title: Kimeeri

text: Sana voi mytologiassa merkitä yhteensulautumaa, kuvittelua, huhua tai harhaa. Homeros kuvasi leijonan, vuohen ja käärmeen muodostamaa sekaolentoa. Sitä on pidetty vertauskuvana kolmesta vuodenajasta, jossa leijona on kevät, vuohi kesä ja käärme talvi. Kreikan jumaltarustossa Kimaira oli käärmevaimo Ekhidnan ja manalan hirviö Tyfonin tytär. Tämän veli oli helvetin koirana pidetty Kerberos. Kimairan surmasi sankari Bellerophon siipihevosensa Pegasoksen avulla. Keskiajan mosaiikeissa kimaira esitetään saatanallisten voimien ruumiillistumana. Reaalimaailmaan sijoitettuna kimeerien voi ajatella edustavan tulivuoria ja maanjäristyksiä, mutta myös muita veden ja maan vaaroja.


title: Kimeeri

text: Elokuvassa Jurassic World esiintyvä dinosaurushybridi , joka on virallisen Jurassic World -nettisivuston mukaan Carnotauruksen, Rugopsin, Giganotosauruksen ja Majungasauruksen risteytys.


title: Oikeuden Puolustajat: Uusi rintama

text: Oikeuden Puolustajat: Uusi rintama ("Justice League: The New Frontier") on vuonna 2008 suoraan DVD:lle julkaistu animaatioelokuva, joka perustuu Darwyn Cooken vuoden 2004 julkaistuun lyhyeen, mutta palkittuun sarjakuvasarjaan "The New Frontier". Sarjakuvassa tarina sijoittuu 1950-luvulle, ja siinä keskitytään pääasiassa kahteen sankariin Hal Jordaniin ja Marsilaiseen ihmismetsästäjään, myös Barry Allen, Teräsmies, Ihmenainen ja Batman esiintyivät pienissä rooleissa elokuvan aikana. Uudessa rintamassa esiintyi myös muita sankareita, muun muassa Robin, Vihreä Nuoli ja Vesimies.


title: Oikeuden Puolustajat: Uusi rintama

text: Elokuva sijoittuu sarjakuvan tavoin 1950-luvulle, kun Korean sodan jälkeiset tapahtumat aiheuttavat vainoharhaisuutta, mikä laittaa Teräsmiehen, Batmanin ja Ihmenaisen hallituksen epäilyn kohteeksi. Tämän myötä vain vakavin uhka Keskus ("The Center") pakottaa sankarit, mukaan lukien uusien Salama, Vihreä Lyhty ja Metsästäjä Marsista yhdistämään voimansa pelastaakseen maailman.


title: Oikeuden Puolustajat: Uusi rintama

text: Elokuvan ohjasi Dave Bullock ja käsikirjoitti Darwyn Cooke ja Stan Berkowitz. Pääosissa ovat muun muassa David Boreanaz, Miguel Ferrer ja Neil Patrick Harris.


title: Oikeuden Puolustajat: Uusi rintama

text: Elokuva julkaistiin myös Suomessa DVD:lle 9. heinäkuuta 2008.


title: Oikeuden Puolustajat: Uusi rintama

text: Elokuva alkaa, kun tuntematon olemus ("Keith David") selittää kuinka se on todistanut maaplaneetan evoluutiota. Nähdessään kuinka he ovat saaneet aikaan vain tuhoa ja erityisesti, kun ihmiset saivat käsiinsä ydinaseita. Tämän myötä sen mielestä ihmisrotu on hävitettävä.


title: Oikeuden Puolustajat: Uusi rintama

text: Elokuva siirtyy aivan Korean sodan loppuun, jossa Hal Jordan ja hänen lentäjä parinsa joutuvat vihollisen hyökkäyksen kohteeksi. Viholliset eivät ole vielä saaneet tietoa sodan loppumisesta. Jordanin kone tuhoutuu ja hän joutuu jättämään lentokoneensa laskeutuen erämaahan, jossa Jordan joutuu tappamaan nuoren korealaisen sotilaan. Tapahtuman jälkeen Jordan liittyy Ferris-yhtiön avaruus projektin pariin astronautiksi.


title: Oikeuden Puolustajat: Uusi rintama

text: Muualla eräs tiedemies teleporttaa epähuomiossaan Metsästäjän Marsista maaplaneetalle. Ollessaan kykenemätön palaamaan takaisin kotiplaneetalleen hän asettuu paikalliseen kaupunkiin asumaan ja tutkimaan ihmisten kulttuuria television kautta. Marsilainen tutustuu muun muassa elokuviin sekä piirrettyihin, kuten Väiski Vemmelsääreen. Lopulta hän naamioituu muuntautumalla ihmiseksi ja liittyy paikalliselle poliisiasemalle töihin, ottaen nimekseen John Jones. Supersankarit alkavat olla yleisesti pelättyjä ihmisten keskuudessa, mutta Teräsmies yrittää lievittää hallituksen pelkoa heitä kohtaan, kun taas muut sankarit, kuten Batman ja Salama jatkavat taisteluaan rikollisuutta vastaan. Samalla tuntematon olemus Keskus julistaa äänellään ihmisten kautta heidän tulevaa tuhoa.


title: Oikeuden Puolustajat: Uusi rintama

text: Hal Jordanille annetaan huippusalainen tehtävä matkustaa Marsiin. Samalla Metsästäjä Marsista kuulee tästä aikomuksesta ja yrittää estää sen laukaisua, mutta jääkin kiinni itse teosta, kun projektin johtaja King Faraday huomaa tilanteen ja hyökkää hänen kimppuunsa. Raketti vahingoittuu laukaisu hetkellä ja se vain pahenee poistuessaan ilmakehästä. Hal Jordan haluaa tehdä hätälaskun, mutta hänen lentäjäparinsa Rick Flag paljastaa aluksen olevan lastattu täyteen ydinaseita, eikä halua ottaa riskiä. Samalla hän yrittää päästä eroon Jordanista, joka yrittää vastustaa matkan jatkumista. Hetken tappelemisen jälkeen Jordan sinkoutuu pois aluksesta, jolloin Teräsmies pelastaa hänet, mutta alukseen jäänyt Flag kuolee aluksen räjähtäessä.


title: Oikeuden Puolustajat: Uusi rintama

text: Myöhemmin marsilaisen joutuessa vangiksi Teräsmies huomauttaa King Faradayta ja kumppaneita tämän olevan omasta tahdosta heidän vankinaan ja kykenisi halutessaan pakenemaan, eikä täten ole vaaraksi ihmisille. Sillä välin Hal Jordan lentää yhtäkkiä simulaatioaluksen mukana aavikolle, jossa hän löytää pahasti loukkaantuneen Abin Surin kallion vierestä. Abin Sur kertoo ohjanneensa voimasormuksensa etsimään kelvollisen korvaajan sormuksen omistajaksi ja jättää sen Jordanin haltuun. Samalla Abin Sur kertoo Keskuksen olevan hirviömäinen olento, joka pelkää ihmisiä ja on saapumassa tuhoamaan heidät.


title: Oikeuden Puolustajat: Uusi rintama

text: Pian sen jälkeen Keskus hyökkää maaplaneetalle päättäväisesti ottaen muodokseen massiivisen lentävän dinosaurussaaren, josta hyökkää mutautoituneita dinosauruksia. Teräsmies kokoaa erimielisyyksistä huolimatta tavalliset ihmiset ja supersankarit yhdeksi ryhmäksi puolustamaan maapalloa vaaralliselta viholliselta. Lisäksi King Faraday ja kumppanit laativat suunnitelmaa Batmanin kanssa tuhotakseen lentävän dinosaurussaaren. Yksi toisensa jälkeen sankarit loukkaantuvat Keskuksen voiman edessä, mutta Hal Jordan pelastaa maapallon uusilla voimillaan lähettäen olennon takaisin avaruuteen, jossa se tuhoutuu.


title: Oikeuden Puolustajat: Uusi rintama

text:
Voiton ja suuren uhraavan yhteistyön myötä ihmisten mielipiteet muuttuvan supersankareita kohtaan.
Elokuvasta julkaistiin myös oma ääniraita Yhdysvalloissa 18. maaliskuuta 2008.


title: Traffic Island

text: Traffic Island on Turussa vuonna 1998 toimintansa aloittanut suomalainen rock-yhtye. Yhtye kuitenkin aktivoi vuonna 2005.


title: Traffic Island

text: 22-vuotias Oskari ja 19-vuotias Santeri alkoivat yhdessä tehdä musiikkia vuodesta 1998 lähtien. Laulaja Oskari on aikaisemmin ollut mm. suomiräpin kanssa tekemisissä. Yhtye kasattiin 2000-luvulla jolloin alettiin levyttää. Kahden EP-levyn jälkeen vuonna 2007 julkaistiin debyyttialbumi Enough Is Enough.


title: Traffic Island

text: Yhtye meni toisen levyn jälkeen määrittämättömän pitkälle levytystauolle. Tauon jälkeen vuonna 2015 ilmestyi kolmas EP-levy Third vuonna 2015 sekä seuraavana vuonna single Viva las Vegas.


title: Traffic Island

text: Tällä hetkellä yhtye tekee kolmatta pitkäsoittoalbumia, ja siinä aikana Oskari on ruvennut tekemään suomenkielistä soolomateriaalia. Lisäksi Santeri soittaa Eeli Hallikaisen taustayhtyeessä bassoa.


title: Friedrich Schulze

text: Johann David Friedrich Otto Schulze (myös Schulze-Colbitz tai Schulze-Kolbitz, s. 18. maaliskuuta 1843, Colbitz - k. 30. heinäkuuta 1912, Steglitz) oli saksalainen arkkitehti. Hän työskenteli Preussin valtion palveluksessa. Hän suunnitteli muun muassa vuosina 1892–1894 rakennetun Preussin parlamentin alahuoneen rakennuksen, ja vuosina 1898–1904 rakennetun Preussin ylähuoneen rakennuksen, joka nykyisin on Saksan liittoneuvoston käytössä.


title: Friedrich Schulze

text: Friedrich Schulze syntyi 18. maaliskuuta vuonna 1843 Colbitzissa, silloisessa Wolmirstedtin piirikunnassa. Vuodesta 1862 lähtien hän asui Berliinissä, jossa hän ylioppilastutkinnon jälkeen opiskeli vuodesta 1862 vuoteen 1867 Bauakademiessa. Opinnot keskeytyivät, kun hän vuonna 1866 osallistui Preussin-Itävallan sotaan. Opintojensa jälkeen hän työskenteli arkkitehti Friedrich Adlerin assistenttina. Ennen valmistumistaan rakennusmestariksi vuonna 1873 hän työskenteli rakennusjohtajana rautatietyömaalla. Vuosina 1870–71 hän osallistui Ranskan-Preussin sotaan.


title: Friedrich Schulze

text: Vuonna 1873 hänelle myönnettiin työpaikka Preussin rakennuskomissiosta ja sivutyönään hän opetti Berliinin Gewerbeakademiessa. Friedrich Adler kutsui Schulzen töihin vuonna 1877 Preussin julkisten töiden ministeriöön. 1880 Schulzesta tuli rakennustarkastaja. Vuoden 1907 auto-onnettomuuden seurauksena Schulze vetäytyi eläkkeelle 1. tammikuuta vuonna 1909. Hän kuoli 30. heinäkuuta vuonna 1912 Steglitzissä, Berliinissä.


title: Luettelo Norjan puolueista

text: Tämä on luettelo Norjan puolueista.


title: Luettelo Norjan puolueista

text: Puolueet, jotka ovat edustettuina Suurkäräjillä vaalikaudella 2017–2021:


title: Luettelo Tanskan puolueista

text: Luettelo Tanskan puolueista sisältää Tanskan politiikassa vaikuttaneet puolueet.


title: Tilaaja-tuottaja -periaate

text: Tilaaja-tuottaja -periaate on julkishallinnon 2000-luvulla yleistynyt tapa tuottaa ulkoistamalla palveluita siten, ettei julkinen toimija palkkaa palvelun tuottajia vaan tilaa palvelut yksityisiltä palveluntuottajilta markkinahintaan tarjousten perusteella ja valvoo ostajana palvelun laatua. Se on eräs versio PPP- eli Public-Private-Partnershipistä, jossa yksityinen sektori osallistuu osarahoittajana esimerkiksi tiehankkeissa tai asejärjestelmissä.


title: Tilaaja-tuottaja -periaate

text: Tilaaja-tuottaja-malli on yleistynyt Suomen kuntien toiminnassa 2000-luvulla, ettei kunta palkkaa palvelun tuottajia, vaan ainoastaan tilaa palvelut yksityisiltä palveluntuottajilta markkinahintaan tarjousten perusteella. Menetelmän on katsottu lisäävän julkisten palveluiden kustannustehokkuutta, joista joissain on jopa 10%–30%:n kustannusero kunnittain.


title: Tilaaja-tuottaja -periaate

text: Joissain kunnissa on ulkoistettu periaatteen avulla kokonaan tai miltei kokonaan tekninen toimi. Pienten kuntien ollessa kyseessä on mahdollista, että useampi kunta tilaa samalta tai samoilta tuottajilta alueellisesti tarvitsemansa palvelut.


title: Tilaaja-tuottaja -periaate

text: Pitkälle meneviä tilaaja-tuottaja -periaatteen mukaisia julkisia palveluita ovat Suomen puolustusvoimille suoritettavat palvelut ja jotkin kuntien palvelut, kuten teknisen toimen palvelut. Puolustusvoimissa on ulkoistettu varuskunnista muun muassa ruokapalvelu, ajoneuvojen huoltopalveluita, varuskuntien kiinteistöt harjoitusalueet mukaan lukien (Senaatti-kiinteistöt) sekä henkilökunnan asunnot (Kruunuasunnot).


title: Tilaaja-tuottaja -periaate

text: Euroopassa mallin käytön puolustusvoimissa aloitti Englanti 1990-luvulla. Se on käyttänyt mallia esimerkiksi sotilaallisten Skynet 5-tietoliikennesatelliittien toteuttamiseen. Yhdysvalloissa osa NRO:n tiedustelusatelliiteista oli niiden kehittäjän TRW:n operoitavana jo 1970-luvun alkupuolella.


title: Tilaaja-tuottaja -periaate

text: Yhdysvalloissa osa silloista ja maanteistä on pitkään ollut yksityisessä omistuksessa ja käyttäjät maksavat käyttömaksuja. Tämä malli on levinnyt Eurooppaan 1970-luvulta lähtien.


title: Tilaaja-tuottaja -periaate

text: Kolonialismin aikaan Euroopan maat ulkoistivat osan siirtomaiden hallinnosta kauppakomppanioilleen.


title: Tilaaja-tuottaja -periaate

text: Kritiikkiä periaatetta kohtaan ovat esittäneet muun muassa julkisella sektorilla työskentelevien ammattiliitot, joiden mielestä periaate saattaa johtaa työolojen heikentymiseen ja jopa sopimattomaan kilpailuun, mikäli palvelun tilaaja ei valvo tuottajaa riittävästi.


title: Tilaaja-tuottaja -periaate

text: Ongelmana on usein se, ettei markkina toimi: markkinahinta tulee tuottajan määräämäksi esimerkiksi niin sanotun lääkäripulan takia. Tämä tuli esille esimerkiksi Millog Oy:n perustamisen aikaan, jolloin yrityksen hintakilpailukyvyn osoittaminen maavoimien varikkoon verrattuna oli vaikeaa.


title: Luettelo Islannin puolueista

text: Tämä on luettelo Islannin puolueista.


title: Otto-Heinrich Drechsler

text: Otto-Heinrich Drechsler (1. huhtikuuta 1895 Lübz – 5. toukokuuta 1945 Lyypekki) oli alkujaan saksalainen hammaslääkäri. Hän toimi toisen maailmansodan aikana Latvian päähallintopiirin kenraalikomissaarina. Sitä ennen hän toimi 1933–1937 Lyypekin pormestarina, ja 1. huhtikuuta 1937 hänestä tuli Lyypekin valtakunnanpiirin ylipormestari.


title: Otto-Heinrich Drechsler

text: Heinäkuun 17. päivästä 1941 vuoteen 1944 hän toimi kenraalikomisaarina Riiassa Latviassa. Britannian armeija vangitsi Drechslerin, ja hän teki itsemurhan 5. toukokuuta 1945.


title: Kiertäjänikama

text: Kiertäjänikama eli kiertonikama eli aksis (, kreik. "epistrofeus") on pitkälle erikoistunut toinen kaulanikama. Sen solmun jatkeena on hammas (), joka on tappina kiertäjänikaman ja kannattajanikaman (atlas) välisessä tappinivelessä. Se niveltyy atlakseen kraniaaliselta puoleltaan myös parillisella nivelpinnalla ("facies articularis superior"). Kannattajanikaman ja kiertäjänikaman väliin muodostuu kannattaja-kiertonikamanivel, jolla on tärkeä tehtävä pään kiertoliikkeessä.


title: Kiertäjänikama

text: Kaudaaliselta puoleltaan kiertäjänikama kiinnittyy kolmanteen kaulanikamaan. Näiden nikamien välillä on välilevy, kiertäjänikaman ja kannattajanikaman välissä sellaista ei ole.


title: Masters of the Universe (vuoden 1987 elokuva)

text: Masters of the Universe on vuonna 1987 ensi-iltansa saanut fantasia- ja toimintaelokuva. Elokuvan on ohjannut Gary Goddard ja sen pääosissa esiintyvät Dolph Lundgren ja Frank Langella.


text: Tarina alkaa Skeletorin (Frank Langella) voitettua sodan Harmaakallolinnassaan Eterniassa, käytettyään kosmista avainta, jonka loi lukkoseppä Gwildor (Billy Barty). Velhotar (Christina Pickles) on joutunut Skeletorin vangiksi, joka alkaa imeä hänen elämänvoimaansa, jotta Skeletor saisi jumalaiset voimat, kun Eternian kuu loistaisi universumin suuren silmän läpi häneen. He-Man (Dolph Lundgren) ja hänen ystävänsä vapauttavat Gwildorin ja huomaavat hänen hallussaan olevan prototyyppi kosmisesta avaimesta. Tämän myötä he päättävät murtautua Pääkallolinnaan ja vapauttaa Velhotar, mutta yritys saa mutkia matkaan, kun Skeletorin sotilaat ympäröivät heidät. Gwildor avaa satunnaisen portaalin, jotta He-Man ja hänen ystävänsä pääsevät karkuun. He joutuvat sattumalta maapallolle.


text: Ollessaan Maassa he lähtevät etsimään avainta, jonka ovat löytäneet paikalliset teini-ikäiset Julie (Courteney Cox) ja Kevin (Robert Duncan McNeill). Myös Skeletor on seurannut heitä maapallolle ja on aivan heidän kintereillään.


title: Kuntoutusselonteko

text: Kuntoutusselonteko on valtioneuvoston eduskunnalle antama selviitys siitä, miten kuntoutusasiat on maassa hoidettu. Selontekoa edellytettiin vuoden 1991 kuntoutuslainsäädäntöuudistuksen eduskuntakäsittelyssä. Perustuslain 44 §:n (Valtioneuvoston tiedonanto ja selonteko) mukaan valtioneuvosto voi antaa selonteon toiminnastaan. Selonteon käsittelyssä ei ministerin tai hallituksen nauttimasta luottamuksesta voi äänestää. Kuntoutusasiain neuvottelukunta valmisteli kaikkiaan kolme valtioneuvoston selontekoa vuosina 1994, 1998 ja 2002.


title: Kuntoutusselonteko

text:
Ensimmäinen kuntoutusselonteko perustui pääosin vuoden 1992 toimintatietoihin ja kun uudet kuntoutuslait ja lakimuutokset tulivat voimaan 1.10.1991, seuranta-aika järjestelmämuutoksille oli liian lyhyt kovin pitkälle menevien johtopäätösten tekemiseen. Lisäksi, kuten selonteossa todetaan, uudistuksen voimaantulon aikana tapahtuneet rajut muutokset talous- ja työllisyystilanteessa muuttivat niitä olosuhteita, joiden varaan uudistusta suunniteltiin. Uudistusta valmisteltaessa 1980-luvun lopulla vallitsi korkeasuhdanne, joka päättyi oloissamme ainutlaatuisen syvään lamaan. Esimerkiksi työttömyys kasvoi parissa vuodessa kymmenkertaiseksi.
Kuntoutuslainsäädännön uudistuksella pyrittiin vähentämään työssä olevien siirtymistä työkyvyttömyyseläkkeelle tai muun sosiaaliturvanvaraan. Näin haluttiin turvata työvoiman tarjonta tulevina vuosina. Kuntoutusselonteon mukaan kuntoutusjärjestelmää pyrittiin muuttamaan näiden tavoitteiden suunnassa:
Yleisarvionaan seuranta-ajan tapahtumista selonteko toteaa, että kahden vuoden seuranta ja kokemukset osoittavat, että lainsäädännön muutoksilla on pystytty vaikuttamaan kuntoutusjärjestelmän kehittymiseen haluttuun suuntaan. Muutokset eivät kuitenkaan ole lyhyen seuranta-ajan kuluessa olleet merkittäviä. Kuntoutuslainsäädännön vaikutuksiin ovat lisäksi sekoittuneet maan taloudellisessa tilanteessa ja työllisyydessä tapahtuneet rajut muutokset.
Selonteko esitti kuntoutuslainsäädännön välittömiksi muutostarpeiksi seuraavat asiakokonaisuudet:


title: Kuntoutusselonteko

text: Koko kuntoutusjärjestelmän näkökulmasta asiaa tarkastelleen selonteossa todetaan, että tulevaisuudessa on otettava huomioon muita kuin vain työllistämiseen liittyviä tavoitteita. Kasvava vanhusväestö ja sosiaalinen syrjäytyminen ovat myös kuntoutuksen kannalta tärkeitä kysymyksiä. Lähiajan kehittämistavoitteiksi selonteko määrittelee seuraavat asiat:


title: Kuntoutusselonteko

text: Vuoden 1998 selontekoa varten olivat käytettävissä vuosien 1992–1997 tiedot. Edellisen selonteon aikaan työttömyysprosentti oli 18, vuoden 1998 elokuussa se oli 10. Talouskasvun ennustettiin jatkuvan lähivuosina. Selonteossa todettiin, että hallituksen linjana on sosiaali- ja terveyspolitiikassa ollut tasapainottaa yhtäältä riittävä turva ja toisaalta työhön motivoivat kannustimet. Kuntoutusjärjestelmän tulisi omalta osaltaan ylläpitää väestön toiminta- ja työkykyisyyttä ja elämänhallintaa ja estää yksilöiden syrjäytymisprosessien syntymistä ja etenemistä.


title: Kuntoutusselonteko

text: Merkittävimmät lainsäädäntöuudistukset vuosina 1992–1997 olivat osa laajempia sosiaaliturvaa koskevia uudistuksia. Tällaisina kuntoutukseen välittömästi ja välillisesti vaikuttavina muutoksina selonteko nostaa esiin seuraavat:


title: Kuntoutusselonteko

text: Kuntoutuksen vaikutuksista ja kuntoutusjärjestelmän toimivuudesta selonteko nostaa esiin kolme yleistä periaatetta:


title: Kuntoutusselonteko

text: Selonteon mukaan kuntoutuksen määrälliseen ja laadulliseen kehittämiseen on 1990-luvulla käytetty voimavaroja aikaisempaa enemmän. Haasteita edelleen ovat seuraavat tavoitteet:


title: Kuntoutusselonteko

text: Erityisiksi kehittämiskohteiksi selonteko esittää seuraavia seitsemään asiaa:


title: Kuntoutusselonteko

text:
Vuoden 2002 selonteossa todetaan, että vuonna 2000 kuntoutukseen käytettiin yhteensä 1,2 miljardia euroa, missä oli reaalikasvua 9 prosenttia vuodesta 1997. Neljäsosa kuntoutuksesta rahoitetaan sosiaalihuollosta ja viidesosa terveydenhuollosta. Kelan osuus kuntoutuksesta on viidesosa. Loput, noin yhden kolmasosan rahoittavat koulutoimi, valtio sotainvalidi- ja veteraanikuntoutuksena, työeläkelaitokset, vakuutuslaitokset, Raha-automaattiyhdistys ja eräät pienemmät osajärjestelmät.
Selonteon mukaan 1990-luvun lopun kuntoutuksen kehittämistoimenpiteet kohdistuivat syrjäytymisvaarassa oleviin lapsiin ja nuoriin, pitkäaikaistyöttömiin, työssä oleviin ikääntyviin työntekijöihin sekä vaikeavammaisten ja vajaakuntoisten työllistymiseen. Mielenterveysongelmaisten osuus kuntoutujista kasvoi.
Selonteon kattamien vuosien aikana toteutettiin muun muassa seuraavat lakimuutokset, kehittämishankkeet tai palveluprojektit:


title: Kuntoutusselonteko

text: Lähivuosien kehittämislinjauksiksi selonteko määrittelee seuraavat kahdeksan kohtaa:


title: Kuntoutusselonteko

text: Kolmatta selontekoa käsitellessään eduskunta ei enää edellyttänyt uuden selonteon antamista vuonna 2006.


title: Lähikauppa

text: Lähikaupalla tarkoitetaan päivittäistavarakauppaa, joka sijaitsee nimensä mukaisesti lähellä asiakkaitaan. Lähikauppa on tyypillisesti suhteellisen pieni myymälä, joka pyrkii kuitenkin tarjoamaan kaikki tärkeimmät päivittäiset ruokatarvikkeet. Lähikauppoihin kuuluvat yleisimmin valintamyymälät, kyläkaupat, laatikkomyymälät ja kioskit.


title: Lähikauppa

text: Usein lähikaupan valikoimissa on myös muita tuotteita kuin ruokaa. Yhä useammin lähikaupan yhteydessä toimii lisäksi posti tai joku muu palvelupiste.


title: Lähikauppa

text: Lähikauppoja on Suomessa huomattavasti vähemmän kuin aikaisemmin, kun kauppojen määrä on ylipäätään laskenut ja koko suurentunut. 1960-luvulla päivittäistavaramyymälöitä oli yli 20 000, 2000-luvulla enää alle 4 000.


title: Lähikauppa

text: Kaupat ovat keskittyneet yhä isommiksi yksiköiksi ja ne sijaitsevat usein isojen teiden varsilla kaukana asuntoalueista. Vuonna 2007 tehdyn tutkimuksen mukaan yli puolet suomalaista pitää tätä kehitystä kielteisenä.


title: Lähikauppa

text: Lähikauppa on tärkeä osa kaupunkiympäristöä. Se pitää kaupunkikuvan elävänä ja ylläpitää palveluita siellä, missä ihmiset asuvat ja liikkuvat.


title: Lähikauppa

text: Vielä tärkeämpi rooli lähikaupalla on maaseudulla, sillä se on monen pienen taajaman viimeinen palvelu.


title: Lähikauppa

text: Viime aikoina lähikaupassa asioinnista on alettu puhua myös ympäristötekona: lähikauppaan voi usein mennä jalkaisin tai polkupyörällä ja autollakin polttoainetta kuluu huomattavasti vähemmän kuin matkalla kaupungin ruokakauppoihin.


title: Ilmavalvonta

text: Ilmavalvonta on osa ilmapuolustusta. Sillä seurataan ilmatilassa liikkuvia tai sinne tulevia ilma-aluksia. Ilmavalvonta voi olla aistitähysteistä tai tutkailmavalvontaa. Aisti-ilmavalvonta on edelleen käytössä Suomessa (sodan ajan kokoonpanossa), mutta viime sotien aikana se oli tärkeä osa kaikkialla tapahtuvaa sodankäyntiä. Etenkin taistelu Britanniasta oli menestyksekäs juuri ilmavalvonnan eri osien, tähystyksen ja tutkaverkon (josta käytettiin nimeä Chain Home) tehokkaasta yhteiskäytöstä ja johtokeskusmenettelystä johtuen. Aistivalvonta on maailmalla vähentynyt ja korvautunut tekniikalla, kuten tutkilla ja lentävillä tutka-asemilla, kuten AWACS-koneet. Tarkoitus kuitenkin on kaikkialla sama: Ajantasaisen ilmatilannekuvan ylläpito. Se on perusedellytys ilmapuolustuksen kokonaisuuden onnistumiselle.


title: Ilmavalvonta

text: Aisti-ilmavalvonta on näkö- ja kuulohavaintoihin perustuvaa ilmavalvontaa. Se täydentää tutkailmavalvontaa, ja kriisitilanteessa voi myös korvata sen, sillä tutkakalustoon perustuva ilmavalvonta on haavoittuvainen sabotaasille ja tutkahakuisille ohjuksille. Aisti-ilmavalvontaa Suomessa toimeenpanevat ilmavalvontakomppaniat. Ilmavalvontakoulutusta varusmiehille antavat Suomessa kaikki lennostot, sekä Ilmasotakoulu Tikkakoskella. Ilmavalvonnan reserviupseerikurssi järjestetään Tikkakoskella Ilmavoimien Reserviupseerikoulussa. Suomessa on pitkät perinteet juuri aisti-ilmavalvonnalle, ja vaikka se on muualla maailmassa vanhanaikaisena pidetty, sitä on kiinnostuksella seurattu ja Suomesta on jopa haettu siihen oppia.


title: Ilmavalvonta

text: Tutkailmavalvonnan peruselementtinä on tutka, joka voi olla kantamansa ulottuvuuden mukaisesti kaukovalvontatutka, keskivalvontatutka tai lähivalvontatutka. Ne voivat olla liikkuvia tai kiinteitä asemia. Sotilaallisten vaatimustensa vuoksi, niiden on kestettävä elektroninen sodankäynti ja muodostettava toisiinsa kytketty laaja ja nopeasti mukautuva tutkaverkko. Kun suurvaltojen on valvottava omia etujaan laajoilla alueilla, joille ei läheskään aina voi omia tutka-asemia rakentaa, on kehittynyt lukuisa joukko lentokoneeseen asennettuja pitkän kantaman tutkia. Sellaisia voi myös nopeasti ottaa käyttöön liittolaismaiden kriiseissä ilmatilannekuvan aikaansaamiseksi. Myös satelliittivalvonta toimii hyvänä apuna, mutta ei voi täysin kattaa maanpäällisen ilmavalvonnan tarpeita. Siihen tarvitaan pitkän kantaman tutka, jollaisesta yksi esimerkki on venäläinen, nykyaikainen Voronež.


title: Tutkailmavalvonta

text: Tutkailmavalvonta on erotuksena aisti-ilmavalvonnasta tutkalla tapahtuvaa ilmavalvontaa.


title: Tutkailmavalvonta

text: Tutkailmavalvonnassa voidaan käyttää ulottuvuuden perusteella erityyppisiä tutkia, jotka voivat olla kaukovalvontatutkia, keskivalvontatutkia tai lähivalvontatutkia. Ne voivat olla liikkuvia tai kiinteitä asemia.


title: Tutkailmavalvonta

text: Sotilaallisten vaatimustensa vuoksi, tutka-asemien on kestettävä elektroninen sodankäynti ja muodostettava toisiinsa kytketty laaja ja nopeasti mukautuva tutkaverkko.


title: Tutkailmavalvonta

text: Kun suurvaltojen on valvottava omia etujaan laajoilla alueilla, joille ei läheskään aina voi omia tutka-asemia rakentaa, on kehittynyt lukuisa joukko lentokoneeseen asennettuja pitkän kantaman tutkia. Sellaisia voi myös nopeasti ottaa käyttöön liittolaismaiden kriiseissä ilmatilannekuvan aikaansaamiseksi.


title: Tutkailmavalvonta

text: Tutkavalvonnasta pidemmälle kehittynyt valvonnan muoto on satelliittivalvonta, joka toimii apuna, mutta ei voi täysin kattaa maanpäällisen ilmavalvonnan tarpeita, johon tarvitaan pitkän kantaman tutka, jollaisesta yksi esimerkki on venäläinen, nykyaikainen Voronež.


title: Jaakko Pukkila

text: Jaakko Jaakonpoika Pukkila (19. heinäkuuta 1831 Kauhava – ?), paremmin tunnettu kutsumanimellä Pukkilan Jaska, oli kauhavalainen talollisenpoika ja puukkojunkkari. Hänen vanhempansa olivat Jaakko Kustaanpoika Pukkinen ja Maria Israelintytär Haapoja.


title: Jaakko Pukkila

text: Pukkilan sanottiin ottaneen mallia ”Härmän häjyistä”, ja ennen pitkää hän joutui oikeuden tuomittavaksi. Vuoden 1850 talvikäräjillä Jaakko Jaakonpoika Pukkilaa sakotettiin Lapuan lain mukaan yöjuoksusta kahdella ruplalla sekä meluamisesta tiellä yleisen lain mukaan 2,40 ruplalla. Saman vuoden syyskäräjille rikkeitä oli kertynyt jo huomattavasti enemmän: Pukkila sai sakkoja 56,92 ruplaa. Lapuan lain perusteella häntä sakotettiin nyt yöjuoksusta, luvattomasta hevosella-ajosta ja tanssin luvattomasta järjestämisestä sekä yleisen lain mukaan verihaavoista, mustelmista, puukon paljastamisesta, viinan myynnistä ja nauttimisesta ynnä sapatin rikkomisesta.


title: Jaakko Pukkila

text: Ylitalon häissä Perttulanmäellä 29. joulukuuta 1851 Pukkila tappoi morsiamen isän, räätäli Jaakko Yrjönpoika Ylitalon eli Lahden. Pukkila tuomittiin kuolemaan, mutta rangaistus muunnettiin karkotukseksi pakkotyöhön Siperiaan, mistä hän onnistui pakenemaan takaisin Suomeen. Hänet saatiin kuitenkin uudestaan kiinni ja luovutettiin Venäjän viranomaisille Viipurissa elokuussa 1857. Hänen kerrotaan myöhemmin päässeen pakenemaan Amerikkaan.


title: Jaakko Pukkila

text: Jaakko Pukkila tunnetaan myös laulusta "Isontalon Antti ja Rannanjärvi", joka esittää hänet kolmantena aikansa kuuluisista häjyistä:


title: Belgian Grand Prix 2004

text: Belgian Grand Prix 2004 (viralliseti LXI Foster's Belgian Grand Prix) oli Formula 1 -kauden 2004 14. osakilpailu, joka ajettiin 29. elokuuta 2004 Spa-Francorchampsin radalla Belgiassa. Kilpailun voitti McLarenin Kimi Räikkönen, jolle voitto oli kauden ensimmäinen ja uran toinen. Toiseksi sijoittui Ferrarin Michael Schumacher joka varmisti uransa seitsemännen maailmanmestaruuden.


title: Belgian Grand Prix 2004

text: Marraskuussa Belgian GP valittiin F1 Racing -lehden kansainvälisessä lukijaäänestyksessä kauden parhaaksi kilpailuksi.


title: Belgian Grand Prix 2004

text: Lauantain ensimmäinen harjoitusjakso peruttiin sateen ja sumun takia.


title: Belgian Grand Prix 2004

text: Lauantain toinen harjoitusjakso lyhennettiin 15 minuttiin.


title: Auringonlaskuja

text: Auringonlauskuja on Gnun esikoisalbumi, joka julkaistiin 15. syyskuuta 2005.


title: Auringonlaskuja

text: Levyn kansilehtiseen on painettu kappaleiden tunnelmia peilaavia katkelmia Eino Leinon, Kaarlo Kramsun ja Uuno Kailaan runoista.


title: Auringonlaskuja

text: Kaikki kappaleet on säveltänyt ja sovittanut GNU sekä sanoittanut Olavi Goblin.


title: Eksyneet etsijät

text: Eksyneet etsijät on suomalaisen GNU-yhtyeen vuonna toinen studioalbumi, joka julkaistiin 19. huhtikuuta 2006.


title: Eksyneet etsijät

text: Eksyneet etsijät on riisuttuun "Auringonlaskuja"-albumiin verrattuna askel kohti monimuotoisempaa ilmaisua. Levyn avaava ”Tulisit juuri nyt” ja siihen linkittyvä ”Pimeä” ovat raskainta ja progressiivisinta GNU:ta tähän mennessä. Uudistumisesta kielii myös singleksi irrotettu hypnoottinen ”Pala tulessa!”. Lähinnä ensilevyn linjaa ovat balladinomaiset ”Hiljaa yö”, ”Sininen laulu” ja ”Ei Hannalle”.


title: Eksyneet etsijät

text: Kaikki kappaleet säveltänyt ja sanoittanut GNU sekä sovittanut Olavi Goblin.


title: Richard Dybeck

text: Richard Dybeck (1. syyskuuta 1811 Odensvi Västmanland Ruotsi – 28. kesäkuuta 1877 Södertälje Ruotsi) oli ruotsalainen muinaistutkija, etnologi ja säveltäjä. Hän kirjoitti sanat Ruotsin kansallislauluun "Du gamla, du fria".


title: Richard Dybeck

text: Dybeck oli kiinnostunut riimuista ja matkusti pitkiä matkoja etsiessään riimukiviä. Vuonna 1868 hän löysi Uplannista kiinnostavan Yttergärde-kiven, jossa mainitaan "Ulf"-niminen mies, joka sai perityksi peräti kolme danegeldiä.


title: Knud Lavard

text: Knud Lavard (1090-luvulla - 7. tammikuuta 1131 Haraldsted) oli Tanskan prinssi ja pyhimys. Hänen nimensä "Lavard" vastaa englannin lordi-titteliä.


title: Knud Lavard

text: Knud oli kuningas Eerik Ejegodin poika, mutta Eerik kuoli Knudin ollessa alle 10-vuotias. Koska Knud oli liian nuori isänsä seuraajaksi, hänen sedästään Niilo Sveninpojasta tuli uusi kuningas. Niilo nimitti Knudin vuonna 1115 Slesvigin jaarliksi. Knud kävi sotia lähiseudun vendejä vastaan. Kun vendien ruhtinas kuoli vuonna 1129 Knud sai Saksan kuninkaan Lotharin nimittämään itsensä uudeksi ruhtinaaksi ("knes"). Vendien ruhtinas Niklot nousi vuonna 1129 kapinaan Knudia vastaan, mutta Knud kukisti kapinan.


title: Knud Lavard

text: Kuningas Niilon poika Maunu piti Knudia kilpailijana Tanskan kruunusta. Maunu yritti turhaan saada isäänsä puolelleen. Lopulta Maunu murhautti Knudin, kun tämä oli matkalla tapaamaan serkkuaan Knuut Pyhän tytärtä Ceciliaa. Knudin murha johti kapinaan Niiloa ja Maunua vastaan. Kapina huipentui Fotevikin taisteluun vuonna 1134, jossa Maunu kaatui. Niilo joutui puolestaan pakenemaan ja surmattiin myöhemmin.


title: Knud Lavard

text: Pitkän sisällissotien kauden jälkeen Knudin kuoleman jälkeen syntynyt poika Valdemar I nousi Tanskan kuninkaaksi vuonna 1157. Valdemarin aikana paavi julisti Knudin pyhimykseksi. Knudin juhlapäivää eli nuutinpäivää juhlittiin pitkään hänen kuolinpäivänään. Mutta myöhemmin nuutinpäivä siirrettiin nykyiselle paikalleen 13. tammikuuta, pyhän Knud IV Svendsenin muistopäivälle.


title: Knud Lavard

text: Knudin kuoleman jälkeen Slesvigissa ja muualla Tanskassa perustettiin "knudsgilde" nimellä kulkevia kauppiaskiltoja.


title: Puoliavoimet pelit

text: Puoliavoimet pelit ovat shakissa avauksia, joissa musta vastaa valkean 1.e4 siirtoon muulla siirrolla kuin 1...e5. Nämä avaukset ovat yleensä vähemmän symmetrisiä, kuin mustan siiron 1...e5, tuloksena syntyvät avopelit. Puoliavoimissa peleissä yleensä varsin varhain syntyvä epätasapaino tarjoa sovellettavaksi monia erilaisia strategioita.


title: Puoliavoimet pelit

text: Suosituin puoliavoin peli on sisilialainen puolustus, mutta myös Caron–Kannin puolustus ja ranskalainen puolustus ovat yleisiä. Pircin puolustus ja moderni puolustus ovat myös usein nähtyjä, kun taas Alehinin puolustusta ja Skandinaavista puolustusta on käytetty ajoittain maailmanmestaruusotteluissa. Nimzowitschin puolustus on pelattavissa oleva, mutta harvinainen avaus, kuten myös Owenin puolustus.


title: Suljetut pelit

text: Suljetut pelit ovat avauksia, jotka alkavat siirroilla 1.d4 d5. Tällä ei tarkoiteta sitä, ettei asemat voisi avautua, vaan sitä, että ne usein pysyvät suljettuina. Suljetut pelit painottavat syvällistä strategiaa, eivät niinkään loisteliasta taktiikkaa.


title: Suljetut pelit

text: Joskus suljetuiksi peleiksi sanotaan kaikkia siirrolla 1.d4 alkavia pelejä. Toisinaan suljetuiksi peleiksi sanotaan vasta kaksois-kuningatarsotilasavauksia (1.d4 d5) ja tällöin pelejä, joissa musta vastaa valkean siirtoon 1.d4 muulla siirrolla kuin 1.d5, sanotaan puolisuljetuiksi peleiksi.


title: Suljetut pelit

text: Suljetut pelit jaetaan edelleen eri avauksiin. Näitä ovat esimerkiksi torjuttu kuningatargambiitti, hyväksytty kuningatargambiitti, slaavilainen ja semi-slaavilainen puolustus.


title: Vakuutuskuntoutus

text: Vakuutuskuntoutus tarkoittaa suppeassa merkityksessä ensisijaisen korvausjärjestelmän (ns. SOLITA-lainsäädäntö) toteuttamaa kuntoutusta. Ensisijaisia järjestelmiä ovat SOtilasvamma- ja sotilastapaturmalain, LIikennevakuutuslain ja TApaturmavakuutuslain (sis. ammattitaudit) mukaiset kuntoutusetuudet ja –palvelut. Ensisijaisiin korvausjärjestelmiin luetaan myös yleisen vahingonkorvauslainsäädännön, potilasvakuutuksen ja vastuuvakuutuksen mukaiset tapaukset. Ensisijaisuus tarkoittaa yleisesti ottaen sitä, että muut, yleensä toiset ensisijaiset etuus- ja palvelujärjestelmät, tulevat kysymykseen, jos niiden etuudet suurempia ja silloin vain ylimenevältä osalta.


title: Vakuutuskuntoutus

text: Muiden kuntoutusjärjestelmien lainsäädännössä on yleensä maininta ensisijaisista järjestelmistä, kuten esimerkiksi Kelan kuntoutuslaissa (566/2005), jonka 13 §:n (Järjestämistä ja korvaamista koskeva rajoitus) mukaan


title: Vakuutuskuntoutus

text:
”Vakuutetulla ei ole oikeutta tämän luvun mukaan järjestettyyn kuntoutukseen tai korvaukseen siitä, jos hänellä on oikeus tarvitsemaansa kuntoutukseen tai korvaukseen kuntoutuksen aiheuttamista kustannuksista jonkin seuraavan lain nojalla:
1) laki tapaturmavakuutuslain perusteella korvattavasta kuntoutuksesta (625/1991),
2) laki liikennevakuutuslain perusteella korvattavasta kuntoutuksesta (626/1991);
3) sotilasvammalaki (404/1948);
4) sotilastapaturmalaki (1211/1990).
Kansaneläkelaitos voi kuitenkin järjestää tai korvata tässä laissa tarkoitettua kuntoutusta, jos kuntoutuksen saaminen 1 momentissa mainitun lain nojalla viivästyy kuntoutujasta riippumattomista syistä.
Jos Kansaneläkelaitos on järjestänyt tai korvannut kuntoutusta, johon kuntoutujalla on oikeus 1 momentissa mainitun lain nojalla, kuntoutujan oikeus korvaukseen siirtyy tältä osin Kansaneläkelaitokselle."


title: Vakuutuskuntoutus

text: Työtekijän eläkelaissa (395/2006) ensisijaisella etuudella, johon kuntoutukseen liittyvät korvaukset kuuluvat, tarkoitetaan etuutta, joka maksetaan määrästä riippumatta täysimääräisesti ja vähennetään tämän lain mukaisesta etuudesta. Lain 92 § (Eläkkeestä vähennettävät etuudet) kuvaa lainsäädännön ensisijaiset etuudet seuraavalla tavalla:


title: Vakuutuskuntoutus

text:
Tämän lain mukaisesta eläkkeestä vähennetään työntekijän saama ensisijainen etuus ja perhe-eläkkeestä ensisijaista etuutta vastaava perhe-eläke tai korvaus. Ensisijaisia etuuksia ovat:
1) tapaturmavakuutuslain säännöksiin perustuva päiväraha tai tapaturmaeläke;
2) liikennevakuutuslain nojalla myönnetty omaan vammaan perustuva ansionmenetyksen korvaus tai eläke;
3) tapaturmavakuutuslain perusteella korvattavasta kuntoutuksesta annetun lain nojalla myönnetty ansionmenetyskorvaus
4) liikennevakuutuslain perusteella korvattavasta kuntoutuksesta annetun lain nojalla myönnetty ansionmenetyskorvaus;
5) sotilasvammalain (404/1948) nojalla myönnetty elinkorko; ja
6) sotilastapaturmalain nojalla myönnetty päiväraha tai tapaturmaeläke


title: Vakuutuskuntoutus

text: Työeläkelaitoksella on samanlainen takautumis- eli regressioikeus kuin edellä Kelan kuntoutuslaissa.


title: Vakuutuskuntoutus

text: Vakuutuskuntoutukselle on luonteenomaista tapaturman tai ammattitaudin henkilölle aiheuttaman vahingon rajoittaminen hänen elämänsä kokonaisuutta (taloudellinen tilanne, elämänhallinta) ajatellen. Vakuutuskuntoutuksen laajuus määräytyy henkilö kokeman menetyksen suuruuden mukaisesti. Kuntoutujan menetys voi olla ammatillista tai toimintakykyisyyteen liittyvää. Näin ollen vakuutuskuntoutuksen sisältökin on yhtäältä ammatillista ja toisaalta toimintakykyyn liittyvää.


title: Vakuutuskuntoutus

text: Tapaturmavakuutuslain mukaisen kuntoutuksen ja liikennevakuutuslain mukaisen kuntoutuksen sisälööt ovat käytännössä samanlaisia, vaikka edellinen lainsäädäntö kuuluukin sosiaalivakuutuksen ja jälkimmäinen yksityisvakuutuksen alueeseen. Kummassakin järjestelmässä kuntoutus jakaantuu kahteen osittain päällekkäiseen tyyppiin:Kuntoutusta korvataan, kun työ- tai toimintakyky tai ansiomahdollisuudet ovat heikentyneet työtapaturman, ammattitaudin tai liikennevahingon vuoksi ja kuntoutuksella voidaan henkilön tilannetta parantaa. Kuntoutusta korvataan myös, jos sen tarve todennäköisesti voi syntyä myöhemmin, kuten voi olal vammautuneen lapsen kohdalla, joka ei vielä ole mennyt kouluun. Kuntoutuksen tarpeelliset ja yksittäistapauksittain arvioitavat kohtuulliset kulut korvataan täysimääräisesti.


title: Vakuutuskuntoutus

text: Ammatillisena kuntoutuksena korvataan koulutusta soveltuvaan työhön, jolloin myös opiskelukustannukset korvataan. Kuntoutuksena voidaan korvata työkokeilua ja työhönvalmennusta. Elinkeinotoiminnan tukemiseksi voidaan myöntää lainaa ja avustusta. Vammaiselle henkilölle voidaan myöntää työtä helpottavia apuvälineitä tai laitteita työpaikalle. Vaikeasti vammaiselle henkilölle voidaan myöntää avustusta työmatkoilla tarvittavan ajoneuvon hankkimiseen.


title: Vakuutuskuntoutus

text: Toimintakyvyn kuntoutuksena korvataan silloin kun se ei kuulu kunnallisen terveydenhuollon tehtäviin, ylläpitävää kuntoutusta tai kuntoutusjaksoja avo- tai laitoshoidossa, apuvälineitä, sopeutumisvalmennusta, asunnon muutostöitä ja palveluasumisen lisäkustannuksia.


title: Vakuutuskuntoutus

text: Monet toisissa yhteyksissä kuntoutukseksi katsottavista toimenpiteistä korvataan vakuutuksena suoraan vakuutuslaitoksista ilman erillistä kuntoutuspäätöstä sairaanhoitokuluina.


title: Vakuutuskuntoutus

text: Vakuutuskuntoutuksen päätökset ovat muutoksenhakukelpoisia.


title: Vakuutuskuntoutus

text: Vakuutuskuntoutus VKK r.y. (perustettu 1964) on Liikennevakuutuskeskuksen, Tapaturmavakuutuslaitosten liiton ja Työeläkevakuuttajat Telan muodostama yhdistys, joka huolehtii tapaturma- ja liikennevakuutuskuntoutuksen toimeenpanosta ja monilta osin myös työeläkekuntoutuksen koordinoinnista. VKK:ssa työskenteli vuoden 2006 lopussa 31 henkilöä, joista kaksi aluetyöntekijänä Jyväskylässä ja Porissa.